Gender probleminin həllində medianın rolu artırılmalıdır – Mingəçevir İşıqları\nMüəllif Yeganə Nəbiyeva\t Yenilənmə tarixi May 23, 2019\nƏgər qadınların hüquqlarının müdafiəsinin birinci şərti onların təhsilidirsə, ikinci şərti maliyyə müstəqilliyidir\nQərəzli xəbər qadını qurbana çevirdi\nFəridlə Nazlı Gəncə Dövlət Universitetində təhsil alarkən bir-birini tanımışdılar, ailələrinin razılığı ilə də evlənmişdilər. Nazlı hazırlıq kursunda xarici dili tədris edirdi. Fərid də kompüter mütəxəssisi kimi müəssisələrin birində çalışırdı.\nNazlı sonradan öyrəndi ki, xalası Fəridi qızı Sona ilə evləndirmək istəyirmiş. Bu baş tutmadığından qız ondan heyf çıxmaq fikrinə düşüb.\nNazlının dediklərindən: “Novruz bayramı ərəfəsində Sona yaxın rəfiqəsi Müjganla bizə gəldi. Mən qaynanamla paxlava hazırlayırdım. Birdən qız çantasındakı qızıl boyunbağının yoxa çıxdığını və onu oğurladığımı dedi. And-aman etdim, əl çəkmədi. Ertəsi gün evimizə sahə inspektoru gəldi. Sonra Sona rəfiqəsi Müjganın köməyi ilə bir neçə xəbər portalında hadisə ilə bağlı xəbər yayaraq, məni oğru kimi qələmə verdi. Yazırdılar ki, ehtiyac üzündən Sonanın 20 qramlıq boyunbağını çantasından götürmüşəm və məni həbs gözləyir. Halbuki istintaq mənim günahkar olmadımı müəyyən etdi. Valideynlərim və yaxın çevrəm mənə inanır, günahsiz olduğumu bilirdilər. Amma qəzet yazılarından sonra məni işdən çıxardılar”.\nÜstündən iki ilə yaxın vaxt keçməsinə baxmayaraq, bugün də haqqında yayılan şayiələr, saytlarda verilən yalan məlumatlar Nazlını rahat buraxmır. O, “boyunbağı oğrusu” kimi yadda qalıb: “Sonanın niyyəti məni ləkələmək idi. Bu anlaşılandır. Amma bu xəbəri araşdırmadan yayan jurnalistlərin marağı nə idi? Məhkəmə qərarı olmadan mənə oğru damğası vurmağa kim onlara icazə verib? Bütün bunlar bu yaxınlarda dünyaya gətiəcəyim uşağın həyatını illər sonra korlamayacaqmı?”\nMedia stereotiplərdən yaxa qurtara bilmir\nAzərbaycan Mətbuat Şurasının sədr müavini, Jurnalist Həmkarlar Təşkilatının sədri Müşfiq Ələsgərlinin fikrincə, gender məsələsi bu gün bütün dünya üçün prioritet təşkil edir: “Əvvəllər ən yaxşı halda gender balansı 30-un 70-ə nisbətində idi. Amma son dövrlərdə balansın pozulmasında geriləmə müşahidə olunur. Indi təqribən 67-nın 33-ə civarındadır.\nMedia gender balansının təmin olunmasında hansı rolu oynaya bilər? Məsələyə iki istiqamətdən yanaşmaq lazımdır. Birincisi, medianın özündə gender balansının durumu nə yerdədir? Beynəlxalq Jurnalistlər Federasiyası ilə birgə apardığımız araşdırmadan sonra belə nəticəyə gəldik ki, Azərbaycan mediasında çalışanların təqribən 42-45 faizini qadın jurnalistlər təşkil edir. Əslində bu, çox yaxşı göstəricidir. İnkişaf etmiş ölkələrdə bu rəqəm 30-40 faiz civarında götürülür. Amma KİV sahibkarları və yönləndiriciləri siyahısında qadın jurnalistlərin sayı 15 faizdən çox deyil. Bu paradoksun səbəbi nədir? Azərbaycan qanunvericiliyi, həm də Azərbaycanın qoşulduğu beynəlxalq konvensiyalar qadınlara da kişilərlə bərabər hüquqlar verir. O hüquqlar da imkan verir ki, hər iki cins istənilən sahədə bərabər şəkildə təmsil olunsun. Məlum olur ki, qadınlar özləri daha çox ev qayğılarına, ailəyə baxmağa üstünlük verirlər. Stereotiplərə görə, qadın saat 6-ya qalmış evdə olmalıdır. Rəhbər olmaq isə iş vaxtından sonra da idarədə qalıb işləməyi tələb edir. Məsələ bundadır ki, jurnalistlər cəmiyyətin öndə gedən təbəqələrindən biridirlər. Onlar öz aralarında gender balansını təmin etməklə bu problemi aradan qaldırmaqda cəmiyyətə bir örnək ola bilərlər”.\nJuHİ sədri hesab edir ki, ikinci istiqamət medianın funksional fəaliyyəti ilə bağlıdır: “Media necə edə bilər ki, cəmiyyətdə gender bərabərsizliyi və stereotiplər aradan qalxsın. Yəni, gender balansının yaranmasını təşviq etsin. Avropa Şurasının işçi qrupu gender balansı ilə bağlı məsələləri stimullaşdırmaq üçün Azərbaycan jurnalistlərinin Peşə Davranış Qaydalarına bəzi əlavə və dəyişikliklər etmək istəyir. Biz monitorinq apardıq. Durumu araşdırarkən bəlli oldu ki, əslində media bəzən gender bərabərsizliyinin aradan qaldırılmasına yox, stereotiplərin cəmiyyətdə yayılmasına “yardım etmiş” olur. Media səhifələrində “Dələduz qadın cinayət törətdi”, “Qadın xuliqanlıq etdi” kimi fikirlərə tez-tez rast gəlirik. Əslində dələduzluq, xuliqanlıq qanunla qadağan olunan hallardır. Burda cins mənsubiyyəti rol oynamır. Məsələn, Daxili İşlər Nazirliyi il ərzində ölkədə baş verən yol-qəza hadisələrini qadın və ya kişilər tərəfindən törədilyinin təsnifatını aparmır. Amma media kişilərin yox, qadın sürücülərin qəza törətdiyini həvəslə yazır. Media özü bu stereotiplərə yol verməklə cəmiyyətdə gender balansına təsir etmiş olur. Xüsusi olaraq qadınların pis nümunə kimi cəmiyyətə göstərilməsini təşviq edir. Bu cür hallara mediada yol verilməməlidir. Media insanları hadisələri törədən şəxslərin cinsinə görə təsnif etməməlidir. Əgər törədilmiş cinayət halı, qanun pozuntusu şəxsin birbaşa cinsi ilə bağlı deyilsə, jurnalist çalışmalıdır ki, onun cinsini qabartmasın. KİV gender balansının təmin olunmasıyla məşğul olan qurumların direktiv və broşürlarını yaymaqla, maarifləndirmə işi də aparılmasına, gender stereotiplərinin möhkəmlənməsinə şərait yaradan səbəblərin araşdırılıb, aradan qaldırılmasına yardım edə bilər”.\nJurnalistlərin peşəkarlığı artırılmalıdır\n2001-ci ildə Azərbaycanın ratifikasiya etdiyi “Avropa İnsan Hüquqları Konvensiyası”nın 14-cü maddəsi ayrı-seçkiliyin qadağan olunmasına həsr olunub. Sənəddə deyilir ki, bu Konvensiyada təsbit olunmuş hüquq və azadlıqlardan istifadə cins, irq, dərinin rəngi, dil, din, siyasi və digər baxışlar, milli və ya sosial mənşə, milli azlıqlara mənsubiyyət, əmlak vəziyyəti, doğum və ya hər hansı digər əlamətlərə görə ayrı-seçkilik olmadan təmin olunmalıdır, əgər bu hallardan biri pozularsa, deməli diskriminasiya mövcuddur.\nJurnalist Seymur Kazımovun dediyinə görə, xüsusi hallar istisna olmaqla, şəxsin cinsi, sosial statusu, etnik mənşəyinin mediada işıqlandırılması yolverilməzdir: “Jurnalistikanin fokusu şəxsin cinsi və yaxud orientasiyasi deyil, hadisə və fakt olmalıdır. Oxucuya maraqlı olan hissələr də bunlardir. Məsələn, “Qadın sürücü qəza törətdi” kimi sərlövhələrə çox rast gəlinir. Burada hadisə qəzadır, amma müəllif şəxsin cinsiyyətini bildirməklə əsas faktı arxaya atır. Belə olan halda auditoriya hadisəyə deyil, şəxsə köklənir. Ikincisi, bəzi hallarda cinsiyyətin təqdim olunmasi fakti ikinci dərəcəli məsələyə çevirməklə yanaşı, həmin cinsiyyətin mənsubları haqqında da neqativ reaksiya yaradir. Avtomobil idarə edən bütün qadınlar haqqında ümumi neqativ rəy formalaşdırılır və onların hamısı hədəf götürülür. Sanki kişilər qəza törətmir. Azərbaycan kimi mentalitet və stereotiplərin güclu olduğu bir ölkədə media nümayəndələri belə hallara yol verilməməsi üçün peşəkarlıqlarını artırmalıdırlar. Peşəkar-alternativ media qurumları ona görə çox olmalıdır ki, qeyri-peşəkarlar, “bilərəkdən səhv edənlər” onların arasında itib-batsin.”\nAğdam rayonu 62 saylı köçkün məktəbinin fizika-riyaziyyat müəllimi Mehparə Rəhimova deyir ki, ilk növbədə mediaya olan inam önəmlidir: “Qızların uşaq yaşlarda ərə verilməsi halları təəssüf ki, əvvəllər olduğu qədər indi də var, çünki ailələrdəki işsizlik səviyyəsi bunu tətikləyən əsas amildir. Eyni zamanda hüququn gücsüzlüyü, dövlət idarələrində yerində olmayan kadrların insanlara əziyyət verməsi qadınların “dilsiz” qalmağına səbəb olur. Əgər media tez-tez bu problemləri işıqlandırsa, onun düzgün həlli yollarını göstərsə və bu problemlərin həll olunmasında qadınlara kömək etsə, düşünürəm ki, medianın təsir gücü də artar və ona inam da böyük olar.”.\nTəhsil və maliyyə müstəqilliyi vacibdir\nGender problemlərinin iqtisadi tərəfini araşdıran iqtisadçı Samir Əliyevin fikrincə, əgər qadınların hüquqlarının müdafiəsinin birinci şərti onların təhsilidirsə, ikinci şərti maliyyə müstəqilliyidir: “Rəsmi məlumatlar göstərir ki, hazırda kişi sahibkarların sayı qadın sahibkarlardan 4 dəfəyədək çoxdur. Qadın fərdi sahibkarın ümumi sahibkarlarda payı 21%-dir. Dövlət vəsaitləri hesabına güzəştli kredit alan sahibkarlar arasında qadınların payı 5%-dən çox deyil. Bir sıra amillər, o cümlədən cəmiyyətdə qadınlarla bağlı formalaşan stereotiplər, ağır məişət yükü, əlçatanlığı aşağı olan biznes mühiti qadınların sahibkar kimi formalaşmasını əngəlləyir. Qadınların sərbəst olmayan mənbələrdən asılılığı daha çoxdur və bu asılılıq getdikcə artır. Onların gəlirlərinin az olmasının səbəblərindən biri də bu istiqamətə az zaman ayırmaları, daha çox məişət qayğıları ilə yüklənmələridir. Eyni zamanda muzdla işləyən qadınların orta aylıq əmək haqqı kişilərlə müqayisədə 2 dəfə azdır. Qadınlar hətta ölkə üzrə orta aylıq əmək haqqından da aşağı maaş alırlar”.\nS.Əliyev bu vəziyyətin yaranmasının müəyyən obyektiv səbəblərini də açıqlayır: “Bir qayda olaraq qadınlar peşə-ixtisas seçimində gələcəkdə yüksək əmək haqqı vəd edən texniki, texnoloji inkişafa və menecmentə bağlı istiqamətləri deyil, daha çox humanitar istiqamətlərə üstünlük verirlər. Məsələn, Dövlət İmtahan Mərkəzinin açıqladığı məlumata görə, bütün dövlət universitetləri üzrə təhsil, mədəniyyət və incəsənətlə bağlı ixtisaslarda qadınların payı 70% təşkil edir. Qadınların gəlirlərinin az olmasının digər səbəbi onların tutduğu vəzifə ilə bağlıdır. Bu gün Milli Məclisdə seçilmiş millət vəkillərinin 16,1%-i, yerli özünüidarə qurumlarında fəaliyyət göstərən 15 min bələdiyyə üzvünün 35%-i qadınların, 65%-i kişilərin payına düşüb. Hazırda nazir müavini vəzifəsində 3, komitə sədri və sədr müavini vəzifələrində 2 qadın çalışır. Mərkəzi hakimiyyət orqanlarının rəhbər vəzifələrində çalışan qadınların payı 5%-dən çox deyil. Yerli icra hakimiyyəti başçısılarının 1%-i, yerli icra hakimiyyəti başçıları müavinlərinin 31%-i qadındır”.\nİqtisadçı ekspert bu yaxınlarda media qurumlarında kişi və qadınların vəzifə bölgüsünü müəyyənləşdirmək üçün apardıqları sorğunun nəticəsindən də danışdı: “30 mətbuat orqanının iştirak etdiyi sorğunun nəticəsi olaraq müəyyənləşdirdik ki, mətbuatda işləyən qadınların sayı çox olsa da onların yalnız 28%-i rəhbər vəzifədə çalışır. Azərbaycanda maliyyə xidmətlərinə əlçatanlıq məsələsi son illərin əsas çağırışlarından biridir. Ölkədə əhalinin, o cümlədən qadınların maliyyə xidmətlərinə əlçatanlılıq səviyyəsi paytaxtda yüksək olsa da regionlarda, xüsusilə də kənd yerlərində aşağıdır. Global Findex məlumatlarına əsasən, 2014-cü ildə Azərbaycanda bank hesabı olan qadınların payı 25,9% olub ki, bu da dünya üzrə orta göstəricidən aşağıdır. Maliyyə institutlarında borclanmaya gedən qadınların payı 15%, vəsait yerləşdirənlərin payı isə 3% təşkil edib. İqtisadiyyat üzrə ümumi işsizlərin yarısından daha çoxu – 57.5%-i qadınlardır. Kənd təsərrüfatında çalışanların 55.8%-i, ticarət sektorunda 60%-i, informasiya və rabitədə 56.4%-i, təhsildə 71.7%-i, səhiyyə və sosial xidmətlərdə 75.4%-i qadınlardır. Kişi işçi qüvvəsinin məşğulluq baxımından böyük üstünlük təşkil etdiyi sektorlar nəqliyyat (90%), tikinti (89%), dövlət idarəetməsi (84%), mədənçıxarma sənayesi (82%) kimi sahələrdir”.\nDöymək cinayət deyil, inzibati pozuntudur\nBDU-nun İnsan hüquqları və informasiya hüququ üzrə YUNESKO kafedrasının dosent əvəzi Gülnaz Ələsgərova deyir ki, beynəlxalq səviyyədə əsas 2 konvensiya qadınların ayrı-seçkiliyə məruz qalmamasına həsr olunub:”CEDAW Konvensiyasi 1979-cu ildə BMT çərçivəsində qəbul olunub. Qadınlara qarşı zorakılığın və məişət zorakılığının qarşısının alınması və onlarla mübarizə haqqında Avropa Şurasının Konvensiyası (2011-ci il İstanbul Konvensiyası). Azərbaycan hələ ki, İstanbul konvensiyasını nə imzalayıb, nə də ki, ratifikasiya edib. Azərbaycanda yalnız 2006-cı ildə qəbul olunan Gender (kişi və qadınların) bərabərliyinin təminatları haqqında Qanun var. Qanunun 3-cü maddəsinə görə, qadınlar üçün Azərbaycan Respublikasının Əmək Məcəlləsi ilə müəyyən edilmiş güzəştlər, imtiyazlar və əlavə təminatlar ayrı-seçkilik hesab olunmur. Əmək şəraiti ağır, zərərli olan iş yerlərində, habelə yeraltı tunellərdə, şaxtalarda və digər yeraltı işlərdə qadın əməyinin tətbiqi qadağandır. Düzdür, bu müddəa qadınlara qarşı pozitiv tədbir kimi yanaşılsa da, bütün qadınlarınkateqoriya kimi bir çətir altına alınması ayrı-seçkiliyə gətirib çıxarır. Bu müddəa hamilə qadınlara və ya azyaşlı uşağı olan qadınlara şamil olunsa, qanuni məqsəd daşıyar”.\nG.Ələsgərovaya görə, 2006-cı ildə qəbul olunan Qanunda ayrı-seçkiliyin bütün növlərinin detallı anlayışı verilmir: “Müsbət haldır ki, cinsi qısnama orada göstərilib, lakin birbaşa və dolayı ayrı-seçkiliklə bağlı konkret fərqləndirmə yoxdur. Yeri gəlmişkən, Məişət zorakılığının qarşısının alınması üzrə 2010-cu il qanunu genderə spesifik deyil. Yəni gender neytral qanundur. Bir tərəfdən bu yaxşıdır ki, hər bir vətəndaş cinsindən, yaşından asılı olmayaraq məişət zorakılığından müdafiə oluna bilər. Bu anlamda İstanbul Konvensiyası da tələb edir ki, hər bir vətəndaş məişət zorakılığından müdafiə oluna bilsin. Lakin statistik rəqəmlərə nəzər saldıqda görə bilərik ki, qurbanların yarıdan çoxu qadınlardır. Misal üçün, həmin qanunun 6.3 maddəsinə görə, əgər əməldə cinayət tərkibi yoxdursa, araşdırma yalnız qurbanın razılığı ilə aparılmalıdır. Lakin 2012-ci ildə döymə əməli Cinayət Məcəlləsindən çıxarılıb və inzibati pozuntu kimi müəyyən olunub. Yəni döyülən qadın yazılı razılıq verməlidir ki, ərinə qarşı İnizbati Xətalar Məcəlləsi çərçivəsində araşdırma başlanılsın. Bir çox hallarda isə qadınlar qorxur və ya ərizəni geri götürür. Qanunun bu müddəası dolayı olaraq ayrı-seçkiliyə və zorakılığa təkrar məruz qalma riski yaradır”.\nMedia gücünü göstərməlidir\nOmbudsman Aparatının rəhbəri Aydın Səfixanlı gender bərabərliyi ilə media azadlığının bir-birini tamamlayan fundamental insan hüquqları olduğunu deyir: “Ombudsmanın həyata keçirdiyi lobbiçilik fəaliyyəti nəticəsində Məişət zorakılğı haqqında qanun qəbul olundu. Lakin onun icrasına vətəndaşların kifayət qədər dəstəyi hiss olunmur. İnsanlar bəzən adət normalarını hüquq normalarından üstün tuturlar. Mühafizə orderləri ilə bağlı müraciətlər azdır. Əgər qadın həyat yoldaşı tərəfindən məruz qaldığı zorakiliğı normal hal kimi qəbul edirsə, o ailə ilə iş aparılmalı, zorakılığın yolverilməzliyi, uşaqların gələcək psixikasına mənfi təsir göstərəcəyi izah edilməlidir. Məişət zorakılığı və ya ailədə zorakılıq halları yalnız bir ailənin deyil, cəmiyyətin təhlükəsizliyinin əsasları üçün təhdiddir”.\nKİV haqqında qanuna yeni müddəa gətirilməlidir\nAvropada yaşayan və Qadınların Avrointeqrasiya Mərkəzinə rəhbərlik edən Nəzakət Zeynallı deyir ki, alman medisında gender münasibətlərini tənzimləyən xüsusi vasitə yoxdur: “1973-cü ildə qəbul edilmiş və bir neçə dəfə əlavələr olunmuş Etik Kodeks var, lakin bu, sadəcə alətdir və onun qanuni hökmü yoxdur. Jurnalist və redaktorların təmsil olunduğu Mətbuat Şurası isə mediaya yanlış davranışa görə xəbərdarlıq edə bilər. Bu xəbərdarlığın neqativ yönü sadəcə imicə mənfi təsirdən ibarətdir. Gender məsələlərinə gəlincə, “BILD” qəzeti seksist və aşağılayıcı təsvir üslubuna görə dəfələrlə şikayətlər alıb, lakin bu şikayətlər onları çox da narahat etmir. Bəzi KİV-lər öz qaydalarını dəyişərək, genderə neytral dildən istifadəyə cəhd göstərirlər. Ümumilikdə isə, KİV-lər mövcud kişi güc strukturlarını dəstək tendensiyasına sahibdirlər. Çatışmazlıqlar hər iki cinsə təsir etsə də, qadınlara daha çox ziyan vurur. Seçici reportajlarda kişilər siyasətçi, alim, rəssam, idmançı qismində daha tez-tez təmsil olunurlar. Ən gözə çarpan ayrı-seçkilik müəyyən vəzifələrdə qadınların heç təmsil olunmaması, ya da aşağı kvalifikasiyalarda təmsil olunmasıdır. Kişilər ictimaiyyətə açıq və pozitiv, qadınlar isə stereotipləri olan ictimai fiqur kimi təqdim olunurlar”.\nMedia eksperti Ələsgər Məmmədli də Azərbaycan mediasında gender problemləri ilə bağlı sistemli şəkildə pozuntuların baş verməsindən narahatlığı gizlətmir. Onun fikrincə, bunlar daha çox stereotiplərdən doğan pozuntulardır ki, bir çox halda bilməyərəkdən baş verir: “Yəni hansısa hadisə baş verən zaman hadisəni törədən şəxsin cinsiyyəti önə çıxarılır. Bu, cinsi ayrı-seçkilikdir. Konstitusiyamızın 25-ci maddəsi cinsi ayrı-seçkiliyi yolverilməz hesab edir. Cinslər arası bərabərliyin pozulması qadınların istər idarəetmədə, istər digər sferalarda təmsilçiliklərində problem yaradır. Medianın özündə də bu problem var. İşıqlandırmada daha çox diqqətimizi çəkən də budur. Xüsusilə qadınlarla eyni cinslərarası bərabərlik prinsipi gözlənmir. Qadınları daha çox zərərə uğratmaq kimi durum var. Məsələn, hansısa qadın bu və ya digər formada istismara məruz qalanda çox vaxt istismara məruz qalma hadisəsi bir kənara buraxılır, qadının özəl həyatı, onun əxlaqı və s. müzakirə edilir. Bu da özəl həyata müdaxilədir. Konstitusiyamızın 32-ci maddəsi də özəl həyatı qoruyur.\nƏ.Məmmədli ümumi olaraq mediada hüquqi tənzimləmə baxımından da problemlərin olduğunu vurğuladı: “KİV haqqında Qanunda KİV-dən süi-istifadənin yolverilməzliyi barədə müddəalarda ayri-seçkiliyin müxtəlif formaları sayılsa da, cinsi ayri-seçkilik sayılmayıb. Bu da özlüyündə təbii ki, problem yaradır. Çünki hüquqi məsuliyyət həm də hüquqi prosedurların tətbiqi zamanı ortaya çıxır. Deməli, konkret norma birbaşa KİV haqqında Qanunda yoxdursa, bu zaman jurnalistlər bu pozuntulara yol verməkdə özlərini daha rahat hiss edirlər. Bu baxımdan KİV haqqında Qanuna müəyyən müddəaların gətirilməsi lazımdır. Xüsusilə cinsi ayri-seçkiliyin yolverilməməzliyi ilə bağlı müddəa düşünürəm ki, vacibdir”.\nBMT-nin 2015-ci ildə qəbul etdiyi Dayanıqlı İnkişaf Məqsədlərində gender məsələsi prioritet kimi Gündəliyə daxil edilib. 2030-cu ilədək bütün dünyada yoxsulluğu azaltmaq, ərzaq təhlükəsizliyinə, sağlam yaşayışa, ayrı-seçkiliyə yol vermədən bərabər və keyfiyyətli təhsilə nail olmaq və digər həyati məsələləri həll etmək nəzərdə tutulur. Ən başlıcası, gender bərabərliyinə nail olmaq, bütün qadınların, qızların səlahiyyətlərini genişləndirmək, dövlət və özəl sahələrdə qadınların diskriminasiyasına, erkən və məcburi nikaha, cinsi zəmində alçaldılmasına son qoymaq nəzərdə tutulub. Bu məsələlərin təşviqində isə media gücünü göstərməlidir.\ngenderGender probleminin həllində medianın rolu artırılmalıdırYeganə NƏBİYEVA


Azərbaycan ilə FAO arasında əlaqələrin möhkəmləndirilməsi məsələləri müzakirə olunub\nBiznes və iqtisadiyyat xəbərləri 18 Aprel 2012 15:02 (UTC+04:00)\nAzərbaycan artıq 12 ildir ki, BMT-nin Ərzaq və Kənd Təsərrüfatı Təşkilatının (FAO) üzvüdür. Bu illər ərzində təşkilatın beynəxalq tədbirlərində fəal iştirak edib və qurumun qarşıya qoyduğu öhdəlikləri yerinə yetirib. Trend-in məlumatına görə, bu fikirləri ölkəmizdə səfərdə olan FAO-nun baş direktoru Joze Qratsiano da Silva kənd təsərrüfatı naziri İsmət Abasovla keçirdiyi görüşdə deyib.\nGörüşdə Azərbaycan ilə BMT-nin Ərzaq və Kənd Təsərrüfatı Təşkilatı arasında əlaqələrin ikitərəfli və çoxtərəfli formatda daha da möhkəmləndirilməsi istiqamətində atılan mühüm addımlardan bəhs olunub. Abasov bildirib ki, ölkəmiz bütün sahələrdə olduğu kimi, aqrar sahədə də inkişaf edir. Azərbaycan hökuməti bu sektorun inkişafına hər il dövlət büdcəsindən vəsait ayırır. Son 5 ildə Azərbaycan iqtisadiyyatında ümumdaxili məhsul bir neçə dəfə artıb.\nKənd təsərrüfatının inkişafı məqsədilə həyata keçirilən layihələrdən də danışan nazir əlavə edib ki, hazırda 4 layihə tamamlanıb, 9 layihənin işi isə davam etdirilir. Gələcəkdə isə qurumun regional ofisinin yaradılması və birgə layihələrin hazırlanması planlaşdırılır. Bu da ikitərəfli münasibətlərin inkişafına mühüm töhfələr verəcək.\nBMT-nin Ərzaq və Kənd Təsərrüfatı Təşkilatının baş direktoru Joze Qratsiano da Silva deyib ki, Azərbaycanla təşkilat arasında əlaqələr yüksələn xətlə inkişaf edir. Bakıda keçiriləcək FAO-nun Avropa üzrə 28-ci regional konfransına da toxunan qurumun baş direktoru vurğulayıb ki, beynəxalq tədbirlərin burada keçirilməsi Azərbaycanın geniş imkanlara malik olduğunu bir daha sübut edir.\nGörüşdə təşkilatın fəaliyyətinin perspektivləri ilə bağlı məsələlər ətrafında fikir mübadiləsi aparılıb.


İş adamını şantaj edənlər tutuldular - Qadınlar da var\n10:27 1 Noyabr 2016\nMilli.Az qafqazinfo-ya istinadən xəbər verir ki, bir neçə gün əvvəl M. Tayat Türkiyədə girov götürülüb. İddiaya görə, maskalı şəxslər iş adamını şantaj edərək qeyri-etik fotolarını yayacaqlarını deyib və ondan 3 milyon türk lirəsi tələb ediblər. Buna nail olmadıqda isə iş adamının 10 min TL-sini alaraq qaçıblar.\nXəbərə görə, M. Tayat polisə ifadəsində bildirib ki, onu keçmiş işçisi olan Lətifə T. adlı qadın görüşə çağırıb. Tayat "Lətifə Sabrina adlı özbəkistanlı qadının mənimlə görüşmək, iş qurmaq istədiyini bildirdi. Mən görüşdükdən qısa müddət sonra 3 silahlı və maskalı adam içəri girərək bizi əsir aldı", - deyib.\nŞübhəlilər pulu aldıqdan sonra iş adamı və 2 qadını sərbəst buraxıblar. Lakin bir gün sonra Mustafa Tayatdan yenidən pul istəyib və 10 min dollar verməsə, qeyri-etik görüntülərini internetdə yaymaqla təhdid ediblər.\nadamını şantaj edənlər tutuldular Qadınlar var


KAİNATIN BAŞLANĞICI ► Oxuquran.com\n“…HƏMD OLSUN ALLAHA! O ÖZ DƏLİLLƏRİNİ SİZƏ GÖSTƏRƏCƏK, SİZ DƏ ONLARI GÖRÜB TANIYACAQSINIZ….”\nTa qədim zamanlardan bu günümüzədək bütün insanları maraqlandıran bir sual var: “Kainat necə yaranmışdır? Onun bir başlanğıcı varmı?”\nXX əsrin böyük astronomiya və kosmologiya alimlərindən hesab olunan amerikalı Edvin Pauell Habl (1889-1953) araşdırmaları nəticəsində qalaktikaların tək Yer kürəsindən yox, eləcə də bir-birilərindən uzaqlaşdığını ortaya çıxarır. Bu da kainatın təkcə bir yöndə deyil, hər yöndə genişlənməsini göstərirdi. Hablın yeni ixtirası Böyük Partlayış nəzəriyyəsinin (Big Bang) əsasını qoydu.\nEdvin Habl (Edwin Hubble) astronomiya tarixinin ən böyük inqilabından biri sayılan bu kəşfini Kaliforniya Maunt Vilson (Mount Wilson) rəsədxanasında nəhəng teleskopla səmanı müşahidə edərkən ortaya çıxarmışdır.\nBu nəzəriyyəyə əsasən 12-15 milyard il öncə yüksək sıxlığa və temperatura malik bir nöqtə mövcud idi. Malik olduğu temperaturun yüksəkliyi bu nöqtədə partlayışın baş verməsinə səbəb oldu və nəticədə bu kütlə parçalanıb qalaktikalara, ulduzlar və planetlərə ayrılaraq bir-birindən uzaqlaşdı.\nƏlbəttə ki, kainatın yaradılışı təsadüf deyil, Uca Allah onu dəqiqliklə, Öz sonsuz elmi və hikməti ilə yaratmışdır!\n1965-ci ildə radioastronomlar Arno Penzias (1933) və Robert Uilson (1936) bu nəzəriyyəni isbat edəcək yeni bir kəşfə imza atdılar. Buna görə onlar 1978-ci ildə, hətta, Nobel mükafatına belə layiq görüldülər. Onlaradək nəzəriyyədə belə bir iddia mövcud idi: Əgər kainat başlanğıcda nəzəriyyənin iddia etdiyi kimi çox isti olubsa, bu istiliyin qalıqları aşkarlanmalıdır. Arno Penzias və Robert Uilson da məhz bu istiliyin qalıqlarını aşkar etmişdilər. Onlar kainata nüfuz edən -270.425 dərəcə kosmik mikrodalğa fon radiyasiyasını kəşf etdilər ki, bu da çox güman, alimlərin axtardığı o istiliyin qalıqları idi.\nUca Allah 14 əsr əvvəl artıq bunu Öz Kitabında bildirərək buyurur:\n﴿ أَوَلَمْ يَرَ الَّذِينَ كَفَرُوا أَنَّ السَّمَاوَاتِ وَالْأَرْضَ كَانَتَا رَتْقًا فَفَتَقْنَاهُمَا ۖ وَجَعَلْنَا مِنَ الْمَاءِ كُلَّ شَيْءٍ حَيٍّ ۖ أَفَلَا يُؤْمِنُونَ ﴾\n“Məgər kafir olanlar göylə yer bitişik (kütlə) ikən Bizim onları (parçalayıb) ayırdığımızı, hər bir canlını da sudan yaratdığımızı bilmirlərmi?! (Bütün bunları bildikdən sonra) Yenə də (Allaha) iman etməzlərmi?!”\n(“əl-Ənbiyə” surəsi, 30-cu ayə)\nİslamın böyük alimi, Qurani-Kərimin məşhur təfsirçisi İsmayıl ibn Kəsir (1303-1372) sözügedən ayənin təfsirində deyir:\n“Uca Allah yaratdığı əşyalarda kamil qüdrətini, əzəmətli hökmranlığını və bütün məxluqatların Ona tabe olmasını diqqətə çatdıraraq buyurur: “Məgər kafir olanlar”, yəni Allahın İlahlığını inkar edənlər, yaxud Allahla yanaşı başqalarına da ibadət edənlər bilmirlərmi ki, Allah yaratmaqda təkdir və idarə etmək Onun əlindədir?! Belə olan təqdirdə Allahdan qeyrisi ibadət olunmağa, yaxud qeyrisinin Allaha şərik qoşulmasına layiq deyildir! Bilmirlərmi ki, “göylə yer bitişik ikən”, yəni başlanğıc olaraq hamısı bir-birinə bağlı, yapışmış və bir-birinin üzərində, cəm halda idi. Lakin birini digərindən parçalayıb ayıraraq yeddi göy və yeddi yer yaratdı, yer səması ilə yer arasını hava ilə ayırdı. Göy yağış yağdırdı, yer isə bitki bitirdi””. (Təfsir İbn Kəsir, səh. 324)\nAyədə bildirilən və həqiqət olduğuna əsla şübhə edilməyən bu xəbər bütün digər elmi araşdırmalar nəticəsində ortaya çıxan kəşflərə tam olaraq müvafiq bir açıqlamadır.\nرَتْقًا (ratqan) – kəlməsinə diqqət etsək görərik ki, onun lüğəvi mənası “bitişik, bir-birinə daxil olmuş, bir-birinə tikilmiş” deməkdir. Bu da astronomiya alimlərinin kainatın öncə bir nöqtədən, bir toxumadan olma iddialarına dəlalət edən və hələ 14 əsr bundan əvvəl bildirilmiş bir xəbərdir.\nEləcə də Uca Allah kainatın yaradılışının ta başlanğıcından bəri orada nizam-intizamın mövcud olduğunu bildirir.\nHəmçinin, “Bizim onları bir-birindən ayırdığımızı…” ifadəsində onların bir-birindən ayrılmasının və gördüyümüz məxluqatın yaranmasının nizam-intizamla baş verdiyini görürük.\nفَفَتَقْنَاهُمَا (fə fətəqnəəhumə) kəlməsi isə tərcümədə “biz onları bir-birindən ayırdıq” mənasındadır. Bu kəlmə həmin o bitişik olan kütlənin bir-birindən parçalanmasına dəlalət edir. Eynən bir toxumun cücərərək torpağı yarıb çıxması da ərəb dilində məhz bu feillə (fətəqa) ifadə edilir.\nDaha sonra bu ayədə xitabın iman etməyən kəslərə olması da özündə bir ecazkarlığı əhatə edir. Belə ki elmi ilə hər şeyi əhatə edən Allah bu bəyanı iman etməyənlərə xitab edərək açıqlamışdır. Hal-hazırda biz bu sahədə araşdırma həyata keçirənlərin əksəriyyətinin məhz Allahı inkar edən ateistlər olduğunun şahidiyik. Əgər Quran yazıb oxumağı bacarmayan bir bəşərin əli ilə qələmə alınmış olsaydı, o, bu cür məlumata necə sahib ola bilərdi? Şübhəsiz ki, bunu ona nazil edən hər şeydən xəbərdar olan Uca Allah idi.\nأَفَلَا يُؤْمِنُونَ – ayə bu sözlərlə bitir: “Yenə də iman etməzlərmi?” Bu da bütün həqiqətlərin açıqlanmasındakı hədəfi göstərir. Hədəf isə iman gətirməyən kəslərin bu həqiqətləri görüb iman etmələri, iman üzərində olanların isə bu həqiqətləri öyrəndikdən sonra imanlarının daha da artmasıdır.\nHəqiqətən də, hər bir ağıl sahibi üçün bu möcüzəvi ayədə Quranın Uca Allah tərəfindən Məhəmməd peyğəmbərə (Allahın ona salavat və salamı olsun) haqq olaraq nazil olmasına inanması üçün çox böyük bir sübut vardır.\nMüasir alimlər ən yüksək texnologiyalar vasitəsilə ayədə keçən məlumatı kəşf etmələri üçün milyonlar xərcləyərək ağır və çətin araşdırmalar aparmış və bu kəşfə görə dünya mükafatlarına belə layiq görülmüşlər.\nHalbuki bu məlumat artıq 1400 il bundan əvvəl Uca Allah tərəfindən bəşəriyyət üçün nur göndərilən Məhəmməd peyğəmbərə (Allahın ona salavat və salamı olsun) Quran vasitəsilə vəhy olunmuşdur.\n“Onun (Quranın) haqq olduğu onlara (inanmayanlara) bəlli olsun deyə, Biz öz dəlillərimizi onlara həm xarici aləmdə (üfüqlərdə, kainatda, göylərin və yerin ətrafında), həm də onların özlərində göstərəcəyik. (Ey Peyğəmbər!) Məgər Rəbbinin hər şeyə şahid olması (sənin dediklərinin doğruluğuna) kifayət deyilmi?!” (“Fussilət” surəsi, 53-cü ayə)\nAllah-Təala həmçinin buyurur:


Aqşin Babayev sıralarımızı tərk etdi - Əlvida!!!\naccess_time11/06/2020 12:11 folder_openMedia\nDünya bir qara qəpiyə dəyməz\nObyektiv, dürüst və ciddi, öz ölçüləri olan insan idi\n"Bu gün saat 10-43-də Allahımın hüzuruna qovuşdum. Artıq ağrı hiss etmirəm. Əlvida". Dünən səhər saatlarında sosial şəbəkəyə daxil olar-olmaz Əməkdar jurnalist, yazıçı-dramaturq Aqşin Babayevin feysbuk səhifəsində rastlaşdığımız bu status məyusluqdan əlavə bizi təəccübləndirdi. Axı necə ola bilər!? Aqşin müəllim, vəfat edib? Bəs, bu statusu nə vaxt yazıb? Sonradan məlum oldu ki, postun müəllifi əməkdar jurnalistin oğlu Gündüz Babayevdir:\n"Mərhumun ailəsi xahiş edir ki, hamı karantin rejiminə riayət etsin və başsağlığını rabitə vasitələri ilə versin. Dəfn mərasiminə də gəlməyin. Heç kimin dövlətin qanununu pozmasını və buna görə zərər çəkməsini istəmirik".\nSosial şəbəkədə atasının fotosunu paylaşan G. Babayev başsağlıqlarını da həmin posta yazılan rəylərdə qəbul edib.\nQeyd edək ki, A.Babayev 1936-cı ildə anadan olub. 1959-cu ildə Azərbaycan Dövlət Universitetinin Filologiya fakültəsini bitirib. Əmək fəaliyyətinə tələbəykən respublika radiosunda başlayıb. Türkiyə, ərəb ölkələrinə, İrana və Cənubi Azərbaycana verilişlər hazırlayan redaksiyaların baş redaktoru təyin edilib. Əsas işindən ayrılmadan 10 il (1969-1979) ingilis, fransız, alman və ispan dillərində çap olunan "Moskou nyus" qəzetinin Azərbaycan üzrə xüsusi müxbiri olub. Azərbaycanın ictimai həyatı, mədəniyyəti, incəsənəti haqqında həmin qəzetin səhifələrində yazılar dərc etdirib.\nÜ.Hacıbəyov, F.Əmirov, Q.Qarayev, Niyazi, T.Salahov kimi sənətkarları xarici ölkə oxucularına tanıtdırıb. 1959-cu ildən 1991-ci ilə qədər Azərbaycan Dövlət Televiziya və Radio Verilişləri Komitəsində çalışıb, 15 il (1976-cı ildən) Azərbaycan radiosu və xarici verilişlər üzrə sədr müavini olub. 1972-1975-ci illərdə Türkiyədə işləyib.\n1991-2006-cı illərdə Azərbaycan Respublikası Milli Məclisinin Mətbuat katibi vəzifəsində çalışıb. A.Babayevin ilk hekayəsi 1958-ci ildə "Oktyabr işıqları" almanaxında çap olunub. 1964-cü ildə onun "Cazibəli üfüqlər" adlı ilk hekayələr kitabı çapdan çıxıb.\nMətbuat Şurasının sədri Əflatun Amaşov da şəxsi səhifəsində Aqşin müəllimlə bağlı xatirələrini yazıb və Allahdan ona rəhmət diləyib: "1991-ci il idi. AzərTAC-da işləyirdim. O, Milli Məclisin mətbuat xidmətinin rəhbəri idi. Parlamentə akkreditasiya olunmuş müxbirlər gözəl bilirlər ki, tədbirlərin vaxtını bir saat öncəyə çəkərək xəbər verirdi. Jurnalistlər də bunu bilirdilər və bir qayda olaraq deyilən vaxtda gəlmir, gecikirdirlər. Bu, adət halını almışdı. Bir dəfə o bizi yenə bir tədbirə çağırdı.\nMən və digər həmkarlarım parlamentə çatanda qonaqlarla və digər vəzifəli şəxslərlə binanın pilləkənlərində rastlaşdıq. Sən demə, bu dəfə tədbirin vaxtını düz deyibmiş. Bu hadisəni hər dəfə yada salıb, gülərdik. Danışdığım bu xatirə Azərbaycanın dəyərli ziyalısı, böyük jurnalist, yazıçı, dəyərli publisist və dramaturq Aqşin Babayev haqqındadır.\nOnun haqq dünyasına qovuşmasının üzüntüsünü yaşayarkən bu yumoristik hadisəni xatırlayaraq azacıq təskinlik tapdım. Düşünürəm ki, Aqşin müəllimin ruhu şad oldu. Onun ailəsinə, doğmalarına, əzizlərinə, saysız-hesabsız dostlarına dərin hüznlə başsağlığı verir, üzüntülərini, acılarını bölüşürəm.\nAqşin Babayevin aramızdan getməsi həqiqətən də böyük itkidir. O, jurnalistikamızın Azərbaycanın ictimai mühitinə, yaradıcılıq elitasına bəxş etdiyi nəciblik, alicənablıq, kübarlıq simvolu idi. Özünün həyat yolu ilə bu mühiti zənginləşdirmiş, söz sənətinə fərqli çalarlar gətirmiş simadır, yüksək həssaslıq, qayğıkeşlik, səmimilik nümunəsidir. O, jurnalistika sahəsində fəaliyyətin diapazonunun həddən artıq genişliyini özünün yorulmazlığı, zəhmətsevərliyi ilə təsdiqləmiş obrazdır.\nBir ömrə sığmayacaq xəzinə yaratmış obraz. Aqşin müəllim mənim üçün həm də yaradıcılıqla idarəçiliyin sintezini yaratmanın misilsiz örnəyidir. Aqşin Babayevlə bağlı keçmişdə danışmaq ağırdır. Amma nə etmək olar, həyatın qanunları qarşısında boynumuz qıldan incədir. Uca Tanrıdan Aqşin müəllimə rəhmət diləyirəm. Qəbri nurla dolsun, məkanı cənnət olsun!".\nAqşin Babayevlə bağlı xatirələrini bölüşən Bakı Dövlət Universitetinin professoru, telejurnalist Qulu Məhərrəmli onunla uzun müddət Azərbaycan radiosunda bir yerdə işlədiyini qeyd edib: “Çox gözəl alim, yazıçı, jurnalist idi. Nazim Hikməti dərindən araşdırıb. Radionun xarici verilişlər qolunun inkişafında Aqşin Babayevin böyük rolu var. Gözəl tamaşalar müəllifi idi. 1990-cı illərin ortalarında yaxşı tamaşaları efirə gedirdi. Tamaşaçılardan böyük rəğbət toplaya bilmişdi. Yaxşı yazıçı idi, maraqlı, şirin hekayələri var. Uzun illər biz onunla Ali Attestasiya Komissiyasında ekspert qrupunda bir yerdə olmuşuq. Obyektiv, dürüst və ciddi, öz ölçüləri olan insan idi. Aqşin Babayev fərqli idi. Hesab edirəm ki, mədəniyyətimizdə, jurnalistikamızda, bədii düşüncəmizdə öz yeri olan şəxs idi. Uzun müddətdir müalicə olunurdu. Əlaqələrimiz var idi, danışırdıq. Xəstəliyi ilə bağlı dostlardan mütəmadi məlumat alırdım. Aqşin Babayevin dünyasını dəyişdiyini eşidəndə çox təəssüfləndim”.\nSöz tapmaqda acizəm... Ağsaqqal dostumu, hər zaman yanımda olan, uğurlarıma ürəkdən sevinən böyük insanı itirdim... Dünya bir qara qəpiyə dəyməz. Bu fani ömürdən qalan nədi ki?! Qalan Sözdür! Ruhun şad olsun, Ustad!


Türkiyə ordusundan mühüm əməliyyat: Hərbçilər İran sərhəddinə doğru irəliləyir – Strateji yüksəklik ələ keçirildi » EMTV.az\n21 in 14:00Oxunub: 318 |\nTürkiyə ordusundan mühüm əməliyyat: Hərbçilər İran sərhəddinə doğru irəliləyir – Strateji yüksəklik ələ keçirildi\nTürkiyə Silahlı Qüvvələrinin (TSQ) İraqın şimalında PKK terrorçularına qarşı mübarizəsi davam edir.\nTSQ Qəndilə doğru əməliyyat çərçivəsində əməliyyatı İran sərhədi istiqamətində başladıb.\nİran sərhədi istiqamətində əməliyyatı davam etdirən Türkiyə ordusu artıq İranla sərhəddəki strateji Şefik dağını ələ keçirib.\nBununla da TSQ Hakurk və Hinere bölgəsini nəzarətə götürüb. Türkiyə ordusu hazırda Del və Avdel Kovi dağları arasındakı mövqelərdə qərarlaşıb.\nBununla yanaşı, TSQ hazırda PKK-nın ən böyük düşərgələrindən biri olan Şırnakla sərhəd bölgəsinə Haftani ərazisinə əməliyyat planını hazırlayır.\nTürkiyə ordusu Qəndilə doğru əməliyyata hazırlıq işlərini görməkdədir. Bu məqsədlə jandarm xüsusi təyinatlıları və özəl əməliyyat qrupları, polis xüsusi təyinatlıları İraqla sərhəd əraziyə toplanmaqdadır. Şimali İraqda vəziyyəti nəzarətdə saxlamaq üçün 20 hərbi düşərgə yaradılıb.\nTürkiyə ordusundan PKK-ya ağır zərbə: 200 terrorçu məhv edildi xeber, dunya, manset Ərdoğan açıqladı: Türk ordusu Qəndilə hücuma hazırdır xeber, dunya, manset Təcili : Türkiyə ordusundan Şimali İraqda böyük əməliyyat – PKK-nın “ikinci ... xeber, dunya, manset Türkiyə ordusu dağlarda gizlənmiş YPG üzvlərini məhv etdi xeber, dunya, manset Türkiyə və İran birgə əməliyyat planlaşdırırlar – TƏFƏRRÜAT xeber, dunya, manset


“TEKNOFEST Azərbaycan” çərçivəsində yuxarı sinif şagirdləri, tələbələr və startapçılar arasında 8 müsabiqə təşkil olunub - AZƏRTAC\n“TEKNOFEST Azərbaycan” çərçivəsində yuxarı sinif şagirdləri, tələbələr və startapçılar arasında ümumilikdə 8 müsabiqə - “Baku Skills”, Pilotsuz uçuş aparatları”, “ROBOTİKS”, “AgroTech”, “Sosial innovasiyalar”, “Həvəskar peyk modelləşdirilməsi”, “PLANER”, “Ətraf mühitin qorunması və bərpa olunan enerji mənbələri” təşkil olunub.\nAZƏRTAC xəbər verir ki, müsabiqələr 3 kateqoriya iştirakçı arasında keçirilir - məktəblilər (A), tələbələr (B) və fərdi şəxslər və ya sahibkarlar (C). Bəzi müsabiqələr yalnız bir və ya iki kateqoriyada aparılır.\nQeyd edək ki, müsabiqələrə qatılmaq üçün 5 mindən çox gəncin formalaşdırdığı 1000-dən çox komanda müraciət edib. Onlardan 170 komanda finala vəsiqə qazanacaq.\nAZERTAG.AZ :“TEKNOFEST Azərbaycan” çərçivəsində yuxarı sinif şagirdləri, tələbələr və startapçılar arasında 8 müsabiqə təşkil olunub


Mişelin mətbəx guşəsi (qoz / parça) - 495. şəhər\n- Baxışlar 503\nMişelin mətbəx guşəsi (qoz / parça) 14000 rubla. Oturacağın altında saxlama qutuları var; Universal montaj sağ / sol; Gövdə - Qatı ağac / kontrplak; Künc parçası: uzunluq 1450 mm, eni 1050 mm, oturacaq dərinliyi 400 mm. Cədvəl: genişlik ...\nQiymət : 14,000.00 RUB(Sabit oldu)\nMişelin mətbəx guşəsi (qoz / parça) 14000 rubla.\nKünc parçası: uzunluq 1450 mm, eni 1050 mm, oturacaq dərinliyi 400 mm.\nCədvəl: eni 600 mm., Uzunluğu 1000 mm (sökülmüş 1300 mm.), Boyu 740 mm.\nÇərçivə: qatı şam.\nRəng: qoz qırmızı / bej rəngli lüks parça.


By Vagif Faramazov FƏLSƏFƏ 2/15/2021\nKarma Sanskrit dilində "etmək, hərəkət etmək" mənasını verən "kri" sözündən götürülmüşdür. Hinduizm, Buddizm, Jainizm, Taoizm, Sihizm və teofofiyada istifadə olunan bir termindir.\nKarma; hər hansı bir hərəkətin həm fiziki, həm də zehni nəticələrinin qaçılmaz olduğunu ifadə edir; düşündüyümüz hər şeyin və ya etdiyimiz hər hərəkətin nəticələrinin bu ömür boyu və ya sonrakı həyatda bizə təsir edəcəyini söyləyən bir qaydadır. Belə ki; İndiki real həyatda etdiyimiz hər hansı bir fiziki və ya zehni hərəkətin təsirini görməsək də, bu təsirlər şübhəsiz ki, sonrakı həyatımızda özünü göstərəcəkdir.\nHindistan dinlərində Karmanın tədrisi Samsara "yenidən doğuş" inancı ilə əlaqələndirilir. Səbəb-təsir (hərəkət-reaksiya) prinsipinin etibarlılığı ruh mövcud olduğu müddətdə davam edir. Hinduizm, Buddizm və Caynizmdə Karma; hər hansı bir hərəkət və ya düşüncənin nəticəsinin yalnız o insanı hər hansı bir şəkildə təsir etdiyini ifadə edir.\nKarma, Tanrının və ya dünyadakı bir hakimin, "ilahi lütf" və ya "cəza" olmadan, özünü qiymətləndirəcəyi bir hökmdür. Yalnız pis işlər görənlər və pis düşünənlər deyil, yaxşılıq edənlər və təmiz niyyətli olanlar da Reenkarnasyon yaşayacaqlar.\nKarma qanunu, bir sözlə, hər həyatın əvvəlki həyatlardakı hərəkətlər nəticəsində ortaya çıxması prinsipinə əsaslanır. Yəni insanın etdiyi heç bir hərəkət nəticəsiz qalmayacaq və insanın taleyini təyin etmək üçün bir səbəb olmayacaqdır. Heç bir səbəb heç bir nəticə vermədən itir. (Buna fəlsəfədə və elmdə "səbəbiyyət qaydası" deyilir.) Bu səbəbdən samsara əsaslanan Şərq təlimlərində hər həyat və hər həyatdakı şərtlər əvvəlki həyatlardakı hərəkətlərin və hərəkətlərin birləşməsi olaraq meydana gəlir.\nBilinən görünməzlər komandasından : Vagif Faramazov\nLaplasın Şeytanı nədir? BilGör\nTanrılar, arzular və möcüzələr\nMən Kiməm? | Fəlsəfə\nBritaniya Ştammı Nədir? Xüsusiyyətləri Hansılardır?\nSƏNƏDLİ ARAŞDIRMALAR 3/18/2021\n2030-a Qədər Gerçəkləşəcək 33 Təxmin - Bilgor.az\nManna(Ormus):Masonların Gizli İçkisi\nParalel Kainat Nəzəriyyəsi\n"Qurdadamlar və qurdadam klanları"


Prezidentden SƏRT AÇIQLAMA: “Menimle şekil çekdirmek cinayetdirse…” - Azadlıq Xeber\n20.09.2016 / 17:14 xeber – “Əgər ABŞ-ın ATƏT-dəki nümayəndəsinin fikrincə mənimlə şəkil çəkdirmək cinayətdirsə biz nədən danışa bilərik?! Mən nə dedim? Mən dedim ki, əgər Şahtaxtinski işdən azad olunsa ofis bağlanacaq. Mən onlara xəbərdarlıq etdim, onlar qulaq asmadılar və biz bunu etdik. İndi onlar ofisin fəaliyyətini bərpa etmək istəyirlər. Mən şərt qoydum. Şahtaxtinskini geri qaytarın, ədaləti, onun karyerasını bərpa edin və o zaman biz ofisi yenidən açarıq. Bütün bunların arxasında duran məsələ bundan ibarətdir”.


KƏRKİ VƏ QAZAĞIN 7 KƏNDİ ƏVƏZİNƏ BAŞKƏND? - » Yenixeber.org - Oxu, xəbərin olsun\nYenixeber.org: Qeyri-rəsmi məlumatlara görə, delimitasiyada 1975-ci ilin xəritəsi əsas götürülür. Putin bildirir ki, “orada qarşılıqlı güzəşt tələb edən məsələlər var”. Bakı üçün “böyük itkilərdən” söhbət gedə bilməz: işğal dövründə Ermənistan dövlət sərhədini irəli çəkib və proses yanlış sərhədin düzəlməsi istiqamətində gedir. Bu səbəbdən Bakının tələbləri daha əsaslı və haqlıdır. Bakı Qazağın 7 kəndi, Naxçıvanın Kərki kəndinin təhvil verilməsini istəyir. Gədəbəyin Başkənd kəndinə gəlincə, Ermənistan 7+1 kəndə qarşı SSRİ-də “erməni anklavı” hesab edilən bu kəndi istəyir.\nTarix: 27-10-2021 10:15\nErmənilər Kərkini tərk etdi -Kənd haqda MARAQLI MƏLUMATLAR...\nPaşinyandan qeyri-bərabər mübadilə təklifi-TƏFƏRRÜAT


“GƏNC İNVESTOR” III simulyasiya yarışı keçiriləcək Marja.az - Azərbaycanın iqtisadi xəbərlər saytı\n“GƏNC İNVESTOR” III simulyasiya yarışı keçiriləcək\nAzərbaycan Respublikasının Gənclər və İdman Nazirliyinin və Bakı Fond Birjasının birgə təşkilatçılığı ilə 7 dekabr 2018-ci il tarixdə “İNKİŞAF Bİ(R)LİKDƏDİR!” devizi altında birja ticarəti üzrə “GƏNC İNVESTOR” III simulyasiya yarışı keçiriləcəkdir.\nBirja ticarəti üzrə simulyasiya yarışı “praktiki təhsil” konsepsiyasının modellərindən biridir. Simulyasiya yarışında qiymətli kağızlar bazarında müxtəlif situasiyalar modelləşdirilir və iştirakçılara – müddət, qiymət, risk və qərarların qəbul etmək bacarıqları öyrədilir.\nYarışın keçirilməsində məqsəd - fond birjalarının fəaliyyəti ilə gəncləri tanış etmək, qiymətli kağızların (səhm və istiqrazların) alqı-satqı prosesinin aparılması və investisiya şirkətlərinin vasitəçilik funksiyalarını gənclərə öyrətmək, biznes sahəsində tələbələrin kommunikativ bacarıqlarını inkişaf etdirməkdir.\n4 nəfərdən ibarət olmaqla 20 komandanın yarışda iştirakı planlaşdırılıb. Yarış 2 vacib və ardıcıl mərhələdən ibarətdir: 1) master-klass təliminin keçirilməsi və 2) birja simulyatoru ilə əməliyyatların aparılması. Yarış prosesində maliyyə bazarında baş verə biləcək hadisələr modelləşdiriləcək və komandalar qiymətli kağızlarla əməliyyat apararaq virtual gəlirlərini artıracaqlar. Yekunda virtual gəlirin məbləğinə əsasən ən çox gəlir əldə etmiş ilk üç komanda birinci, ikinci və üçüncü yerlərin qalibləri elan ediləcəklər.\nYarış “Landmark” mehmanxanasının “Rotunda” zalında keçiriləcək. Ünvan: Bakı şəhəri, Nizami küçəsi 90 A.\n6 Dekabr 2018 , 10:52


Azərbaycanda qadınlara qarşı zorakılıqla bağlı cinayətlərin sayı azalıb – STATİSTİKA – A24.Az\nA24.AzGündəmAzərbaycanda qadınlara qarşı zorakılıqla bağlı cinayətlərin sayı azalıb – STATİSTİKA\nAzərbaycanda qadınlara qarşı zorakılıqla bağlı cinayətlərin sayı azalıb - STATİSTİKA\n“A24.az”ın məlumatına görə, bunu Azərbaycanın Baş nazirinin müavini Elçin Əfəndiyev məişət zorakılığının qarşısının alınması üzrə beynəlxalq konfransda çıxışı zamanı deyib.\nE.Əfəndiyev qeyd edib ki, Daxili İşlər Nazirliyinin məlumatına əsasən, Azərbaycanda 2011-ci ildə qadınlara qarşı törədilən zorakılıqla bağlı cinayətlərin sayı 4280 olub, amma 3 ildən sonra – 2014-cü ildə bu rəqəm azalaraq, 2134-ə enib. Bu ilin 1-ci rübündə isə bu statistika 567 olub. Eyni zamanda, yetkinlik yaşına çatmayan qızlara qatşı törədilən cinayətlərin sayı 2011-ci ildə 103, 2014 -cü ildə 62, bu ilin 1-ci rübündə isə 4 olub. Bu dinamika müsbətə doğru dəyişir, amma biz bununla kifayətləmə bilmərik. Bu halların qarşısı alınarsa, statistika daha da azalar. Bununla bağlı davamlı olaraq, aksiyaların keçirilməsinə ehtiyac var”.\nE.Əfəndiyev deyib ki, qadınlara qarşı zorakılıq müasir dövrün mühüm problemlərindən biridir: “Bunun ilkin səbəblərindən biri qadınların öz hüquqlarını bilməməsi, dövlətin verdiyi imkanlardan istifadə etməməsidir. Bu baxımdan Azərbaycan qanunvericliyi mühüm əhəmiyyət kəsb edir”.\nQadın siyasətinin Azərbaycanın dövlət siyasətinin mühüm tərkib hissəsi olduğunu deyən E.Əfəndiyev bildirib ki, 5 il əvvəl məişət zorakılığına qarşı mübarizə ilə bağlı xüsusi qanun qəbul edilib: “Ailə Məcələsində qadınlar üçün nikah yaşı artırılaraq 18 yaş edilib, qadını məcburi nikaha cəlb etməyə görə 2 il müddətində azadlıqdan məhrum edilir”.\n2014, Azərbaycanda, azalıb, Qadın zorakılığı


6 Aprel 2019 14:09 Xəbərlər 2 550\n“I2B - İdeyadan Biznesə” layihəsi startaplara dəstək olmaq, eləcə də innovativ ideyaların həyata keçirilməsinə yardım etmək istiqamətindəöz fəaliyyətini uğurla davam etdirir.\nBu dəfə layihə çərçivəsində Sumqayıt və Gəncə şəhərlərinin ən uğurlu startap komandaları bəlli olub. Nəqliyyat, Rabitə və Yüksək Texnologiyalar Nazirliyi, Heydər Əliyev Fondunun “Regional İnkişaf” İctimai Birliyi, Azərbaycan Gənclər Fondu, Birləşmiş Millətlər Təşkilatının İnkişaf Proqramı, “Microsoft” və “Azercell Telekom” MMC tərəfindən reallaşdırılan layihə Sumqayıt və Gəncədə gənclər tərəfindən böyük maraqla qarşılanıb. Sumqayıtda Heydər Əliyev Mərkəzində keçirilən startap turuna 100-dən çox iştirakçı qatılıb. Tədbirin əvvəlində informativ sessiya keçirilib, “I2B - İdeyadan Biznesə” layihəsinin konsepsiyası, layihə çərçivəsində keçirilən startap turlarının məqsədi, əldə olunan nəticələr və gələcək planlar barədə məlumat verilib. Daha sonra təşkilatçılar tərəfindən iştirakçılar üçün startap komandalarının formalaşması, layihə təqdimatının düzgün hazırlanması, investorlara layihənin satışı yolları, bazar araşdırılması kimi aktual məsələləri əhatə edən təlim keçirilib. Növbəti mərhələdə iştirakçılardan ibarət komanda formalaşdırılıb və peşəkar mentorlar tərəfindən müsabiqəyə hazırlanıb. Müsabiqədə komandalar öz ideyalarını münsiflər heyəti qarşısında təqdim ediblər. Münsiflərin qərarına əsasən “Part of me”, “Keep hot” və “Military modul” layihələrimüvafiq olaraq I, II və III yerlərə layiq görülüb.


Azərbaycanda söz və mətbuat azadlıgı məhv edildi – 2017-ci ildə – Avropanın Səsi\n2017-ci ildə Azərbaycanda söz və mətbuat azadlıgı məhv edildi. Zaqafqaziyada demokratiyanın mərkəzi Tiblisi şəhərində dəyərli Araşdırmaçı Jurnalist Əfqan Muxtarlı ogurlandı və Bakıda saxta ittihamlarla həbs olundu. Fikrimcə, hüquq baxımından bu qanuna zidd əməli jurnalistin ogurlanması hesab edirəm.\n– Ölkənin daxilində müstəqil media qalmayıb. Hətta, internet üzərindən Avropada fəaliyyət göstərən müstəqil medianın Azərbaycana girişinə Stop qoyuldu.\n– Despotik diktatorluq rejimi tərəfindən Avropaninsesi.com saytının Azrbaycanna girişi qadagan edilib ! Bu isə, öncə söz və mətbuat azadlıgının kobud surətdə pozulması deməkdir. İkncisi, müasir dünya intenet əsri oldugu üçün ölkəyə girişi qadagan edilmiş sayıtları xarici ölkələrdə oxuyurlar. Üçüncüsü, Ölkəyə girişi qadagan edilmiş Sayıtları xüsusi proqramlarla açmaq olur. Dördüncüsü, psixoloji baxımdan normal vəziyyətdə Avropanınsesi.com saytını gündəlik 2 500 oxuyucusu var idi. Bu məhduduyyətdən sonra Avropaninsesi.com saytının gündəlik oxuyucusu 15 mindən çox oldu. Fikrimcə, psixolojik baxımdan təsir əks təsirə bərabərdi, Stop sanksiyası, əksinə Avropaninsesi.com saytının oxucularının sayını artırdı. Buna görə şanlı Azərbaycan despotik diktatorluguna təşəkkür etmək olar : )))\nElşad Abdullayev, Paris, 30.12.2017\nŞaxtata Baba (Santa Claus, Noel Baba) yola çıxdı – Finlandiya


Valyuta məzənnəsi Liviya dinarı (LYD) Qədər Moldova Leu (MDL) Forex valyuta bazarında yaşamaq\nLiviya dinarı - Moldova Leu İndi Forex valyuta bazarında qiymət 21 Oktyabr 2019\n08:33:34 (59 saniyə forex dərəcəsi yeniləmə)\n1 LYD = 12.39 MDL\n1 MDL = 0.08 LYD\nForex birjasında 1 Liviya dinarı 12.39 Moldova Leu. 30 saniyədə 1 dəfə məzənnə ilə səhifə yenilənir. Sürətli vaxt məzənnə dəyişikliyi. Liviya dinarı nı Moldova Leu dəqiqədə dəyişən məzənnəyə göstərir.\nForex ticarət chart Moldova Leu - Liviya dinarı yaşamaq, 21 Oktyabr 2019\nForex ticarət chart Liviya dinarı Qədər Moldova Leu yaşamaq, 21 Oktyabr 2019\nMəzənnə dəyişikliyini izləməyi rahat etməyiniz üçün yuxarıdakı Liviya dinarı -ın Moldova Leu qrafiki hazırlanmışdır. Qrafikdə, valyutanın yüksəlməsini və ya düşməsini tez görürsən. Diaqramdakı göstərişlərdən tam Liviya dinarı Moldova Leu məzənnəsi üçün istifadə edin. Saytımız Forex-dən məlumat aldığı üçün Liviya dinarı qrafiki daim yenilənir.\nÇevirmək Liviya dinarı Qədər Moldova Leu Liviya dinarı Qədər Moldova Leu Valyuta məzənnəsi Liviya dinarı Qədər Moldova Leu məzənnə tarixi\nOnline ticarət Liviya dinarı (LYD) üçün Moldova Leu hazırda\nLiviya dinarı ın tarixini hər dəqiqə Moldova Leu. Son dəqiqə ərzində Liviya dinarı 0.03 MDL səviyyəsinə yüksəldi. Son dəqiqələrdəki məzənnələrin tarixi cədvəldə göstərilmişdir. Asan görünmək üçün son 10 dəqiqəlik dəyərlər cədvəlimiz var.\n12.39 12.36 12.36 12.36 12.36 12.36 12.34 12.34 12.34 12.34\nOnline ticarət Liviya dinarı (LYD) üçün Moldova Leu son saat ticarət\nValyuta məzənnəsini saatdan saata göstəririk. Son bir saat ərzində Liviya dinarı 0.03 MDL bahalaşdı. Liviya dinarı ın 10 saatlıq tarixi Səhifədəki cədvəldəki Forex-dən Moldova Leu. Asan görünmək üçün son 10 saat ərzində dəyərlər cədvəlimiz var.\nOnline ticarət Liviya dinarı (LYD) üçün Moldova Leu Bugünkü trend 21 Oktyabr 2019


Oblomov — İvan Qonçarov | Bookmate-də onlayn kitab oxuyun\nRomanın baş qəhrəmanı Rus əsilli Oblomovdur. Oblomov çox dürüst, insanların yaxşılığını istəyən, saf və sadiq bir insandır. Lakin tənbəlliyi onun həyatını günü-gündən geri salır, səhhətinin pisləşməsinə gətirib çıxarır. Hətta Olqayla olan sevgi münasibətləri də Oblomovun dəyişməsinə səbəb ola bilmir.\n756 kağız səhifələr\nBu kitab sadəcə bir insanın tənbəlliyindən danışmır. Müxtəlif mövzulara toxunur. Kitabı oxuduqdan sonra tənbəlliyin hansı faciələrə səbəb ola biləcəyini, insanı hansı çətin vəziyyətlərə sala biləcəyini görəcəksiniz.\nMisir Məmmədlitəəssüratları paylaşkeçən il\nOlqa Sergeyevna, dostluq yaxşı şeydir, ancaq bir şərtlə ki, bu dostluq cavan kişi ilə qadın arasında sevgi kimi olsun, yaxud da qocalar arasında sevgi xatirəsi şəklində olsun. Lakin əgər bu dostluq bir tərəfdən dostluq, digər tərəfdən isə sevgi olaraq qalırsa, onda bu dostluqdan Allah saxlasın.\nOnun dünyaya gəlməsini, yəqin ki, anasından başqa görən olmamışdır, bütün həyatı boyu ona çox az adam fikir verir, lakin yəqin ki, onun həyatdan necə gedəcəyini də heç kim görüb hiss etməyəcəkdir; heç kim onu soruşmayacaq, onun dünyadan getməsinə təəssüf etməyəcək və heç kim də onun ölümünə sevinməyəcəkdir. Onun nə düşmənləri var, nə dostları, lakin çoxlu tanışları vardır. Bəlkə də, yalnız dəfn mərasimi yoldan keçən naməlum bir şəxsin nəzər-diqqətini özünə cəlb edər və yoldan keçən bu naməlum adama ilk dəfə nəsib olan bir ehtiramla təzim edər: bəlkə də, başqa bir maraqlanan adam dəfn mərasiminin qabağına qaçıb, mərhumun adını öyrənmək istəyər və buradaca bu adı yadından çıxardar.\nO, başqasının hazır fikrini icra edən xırda-mırda adamlardan deyildir; o, özü yaradıcıdır və özü də öz ideyalarının icraçısıdır.\nO, səhər yatağından qalxan kimi çaydan sonra həmin saat divana uzanıb, başını əlinə dayayır və qüvvəsini əsirgəmədən fikirləşir, götür-qoy eləyir, o vaxta qədər fikirləşir ki, nəhayət ağır işdən başı yorulur və vicdanı ona: bu gün ümumin səadəti üçün kifayət qədər iş görülmüşdür, – deyir.\nO, yalnız bu zaman zəhmətdən əl çəkib, istirahət etmək və qayğılı vəziyyətini başqa bir vəziyyətlə, yəni daha az işgüzar və daha az ciddi, lakin xəyal və nəşə üçün daha əlverişli olan bir vəziyyətlə əvəz etmək qərarına gəlir.\nOblomov işgüzar qayğılardan azad olaraq, düşüncəyə dalmağı və onun yaratdığı aləmdə yaşamağı sevirdi.\nYüksək fikir və niyyətlərdən zövq alıb nəşələnərdi; o, ümumi insan kədərlərinə yad deyildi; o, bəzən bəşəriyyətin bədbəxtlik və fəlakətlərini düşündükcə ürəyi ağrıyır, qəlbi sızıldayırdı, naməlum, səbəbsiz iztirablar və kədər keçirir, hara isə uzaqlara, yəqin bir zaman Ştoltsın onu həvəsləndirdiyi həmin o aləmə can atırdı...\nOnun yanaqlarından şirin göz yaşları axırdı...\nBelə də olurdu ki, o, insanların eyiblərinə, yalana, iftiraya, dünyaya yayılmış şər əməllərə nifrət edir və insana onun yaralarını göstərmək arzusu ilə alışıb yanırdı; birdən ağlında fikirlər parlayır, onlar dənizdəki dalğalar kimi onun başında gəzib dolaşır, sonra böyüyüb niyyətə çevrilir, onun bütün qanını coşdurur, əzələləri dartınır, damarları gərginləşir, niyyətləri dönüb səy və cidd-cəhdə çevrilir: mənəvi qüvvədən ruhlanan İlya İliç bir dəqiqənin içində cəld iki-üç cür vəziyyət alır, gözləri parlaya-parlaya yatağında yarıya qədər qalxır, əlini uzadır və ilhamla ətrafına göz gəzdirir... Lap az qala niyyətləri həyata keçməli, igidliyə çevrilməlidir... Bu zaman, İlahi! Bu cür yüksək səy və qeyrətdən necə möcüzələr, necə nəcib nəticələr gözləmək olardı.\nAmma baxırsan ki, səhər ötüb keçir, gün qurtarıb, axşam olmağa başlayır, bununla bərabər Oblomovun taqətdən düşmüş qüvvələri də dincəlmək istəyir: qəlbindəki tufan və həyəcanlar sakitləşir, başı fikirlərdən ayılır, qanı damarlarında sakit-sakit axmağa başlayır. Oblomov sakit və düşüncəli halda arxası üstə çevrilir və kədərli nəzərlərini pəncərəyə, göyə zilləyərək, kiminsə dördmərtəbəli evinin arxasına dəbdəbə ilə enən günəşi qüssəli-qüssəli gözləri ilə müşayiət edir.\nO, günəşin qürubunu bu cür neçə dəfə müşayiət etmişdi!\nSəhər yenə də həyat, yenə həyəcan, xəyallar! O, bəzən özünü hər hansı bir məğlubedilməz sərkərdə, qarşısında nəinki Napoleon, hətta Yeruslan Lazareviç də dayana bilməyən sərkərdə kimi təsəvvür etməyi sevir; müharibəni və onun səbəblərini xəyalına gətirir; məsələn, onun təsəvvüründə xalqlar Afrikadan Avropaya hücum edirlər, yaxud da o, yeni səlib müharibələri düzəldir və müharibəyə başlayır, xalqların taleyini həll edir, şəhərləri talan edir, rəhm edir, edam edir, bir igid kimi comərdlik və səxavət göstərir.


Məşhur feministlər arasında qalmaqal - İanələr mənimsənilib?\n12:49 16.06.2022 293\nRedaktor.az xəbər verir ki, N.Şahmarzadə feysbuk hesabında paylaşdığı videoda R.Məmmədovanı işsiz qadınlara dəstək üçün yaradılmış “Sapla” tikiş evi ilə bağlı dələduzluqda ittiham edib.\nO, tikiş evinə dəstək üçün vətəndaşların göndərdiyi ianələrin R.Məmmədova tərəfindən mənimsənildiyini iddia edib:\n“Rəbiyyə Məmmədova bu layihəyə başlayanda ona dəstək olmuşam. Məndən maliyyə dəstəyi tapmaq üçün yardım istəmişdi. USAİD-ə (ABŞ Beynəlxalq İnkişaf Agentliyi) müraciət etməsi üçün yardımçı oldum. Daha sonra bizi Amerika səfirliyinə çağırdılar. Amma Rəbiyyə orada özünü təqdim edərkən mənim tanımadığım bir Rəbiyyədən danışdı. Mən hüquqşünasam, qadınlara kömək edirəm və s. kimi fikirlər səsləndirdi. Amma o heç vaxt bu işlərlə məşğul olmamışdı. Həmin gün gördüm ki, bu gün burada yalan danışan adam, sabah da eynisini bizə qarşı edə bilər”.\nN.Şahmarzadə R.Məmmədovanın “Sapla” tikiş evi üçün toplanan ianələrlə bağlı hesabat vermədiyini və pulların taleyinin müəmmalı olduğunu vurğulayıb:\n“Sözügedən layihənin qayçısını, parçasını hamısını ianə ediblər. Üstəlik çantaların üzərindəki dizayn filan da pulsuz başa gəlir, könüllü edirlər. Hazırlanan malların çoxu satılıb. Amma Rəbiyyə Məmmədova çıxıb ağlayır, deyir ki, pul çatmır. Daim ianəyə ehtiyac olduğunu yazır. Amma pulları hara xərclədiyinə dair hesabat vermir. Dəstək verdiyim üçün insanlar elə bilər ki, mən də bu işin içindəyəm. Ona görə, bəyan edirəm ki, bu layihənin bizimlə bağlılığı yoxdur.\nRəbiyyə Məmmədova isə feysbukda paylaşım edərək şəffaflığın onun üçün başlıca tələb olduğunu bildirib:\n“Əslində hesabatı fəaliyyətimizin 1 ayı tamam olduğu vaxt vermək istəyirdim, lakin anamın yaşadıqlarına görə (anasının döyüldüyünü nəzərdə tutur) gecikdik. Təəssüflər olsun ki, fəaliyyət göstərdiyimiz dərzilik sahəsində xammal (yəni parça) alışında şəffaflığı təmin etmək bizim üçün çox ciddi problemlər yaradır. Parçaları aldığım mağaza nə çek aparatı, nə də ödəmə terminalından istifadə edir. Parçalar geri dönüşümü olmayan parçalardır, yəni “Sapla” ordan heç bir xeyir götürmür, çünki iştirakçı qadınlar o parçaları öz bədən ölçülərinə uyğun tikirlər və özlərinə qalır. Yerində təftiş etmək istəyən hər kəsə qapımız açıqdır. Ora Rəbiyyə Məmmədovanın yox, 10 qadınındır. Aylıq olaraq hesabatlar paylaşılacaq. Hesabını verə bilməyəcəyimiz 1 qəpik belə yoxdur”.\nQeyd edək ki, Nərmin Şahmarzadə və Rəbiyyə Məmmədova Bakıda keçirilən feminizim aksiyalarının təşkilatçısı olub (qafqazinfo.az).


Azərbaycanda fond sədri Avropa İttifaqının nümayəndəsi ilə görüşdü\nAna Səhifə - GÜNDƏM - Azərbaycanda fond sədri Avropa İttifaqının nümayəndəsi ilə görüşdü\nAvropa İttifaqının Azərbaycandakı nümayəndəsi Kestutis Yankauskas Beynəlxalq Avrasiya Mətbuat Fondunun (BAMF) ofisində olub və Fondun sədri Umud Mirzəyevlə görüşüb.\nGörüşdə BAMF və Avropa İttifaqının Azərbaycandakı nümayəndəliyi arasında faydalı əməkdaşlığın qurulması üçün perspektivlər imkanlar müzakirə olunub. Görüşdə qeyri hökumət təşkilatlarının, xüsusilə də Azərbaycanın cəbhəyanı rayonlarında müxtəlif sosial-iqtisadi, humanitar və infrastuktur layihələrinin həyata keçirilməsi sahəsindəki fəaliyyətinin əhəmiyyəti vurğulanıb. Umud Mirzəyev, qonağa fondun fəaliyyət istiqamətləri və eləcə də müharibədən əziyyət çəkmiş rayonlarda uğurla həyata keçirilən fondun layihələri barədə məlumat verib. Bundan əlavə, Umud Mirzəyev qonağı Tərtər rayonunda yerləşən BAMF-ın Peşə Təlim Mərkəzinin fəaliyyəti və bu yaxınlarda BAMF-ın təsis etdiyi “Avrasiya” Təhsil Mərkəzinin fəaliyyəti barədə də məlumatlandırıb.\nBildirilib ki, BAMF Aİ-nın Azərbaycandakı nümayəndəliyi ilə əməkdaşlıq sahəsində, media sferasında, həmçinin müxtəlif birgə tədbirlərin təşkil olunmasında yaxşı təcrübəyə malikdir. Tərəflər qeyd edib ki, 2018-ci il Aİ-nın Azərbaycanda fəaliyyətinin genişləndirilməsi üçün yeni imkanlar yaradır. Avropa İttifaqının Azərbaycandakı nümayəndəsi Kestutis Yankauskas Umud Mirzəyevə BAMF-ın ofisinə dəvət etdiyi üçün təşəkkür edib və təşkilatın fəaliyyətinin əhəmiyyətini qeyd edib. Qonaq həmçinin, «Eurasia Dairy», «Eurasia Press» и «Eurasia Production»-nın daxil olduğu «Eurasia Media Network»-un fəaliyyəti ilə tanış olub. O, 2007-ci ildə BAMF tərəfindən yaradılan «Eurasia Credit» bank olmayan kredit təşkilatının işini də yüksək qiymətləndirib.\nUmud Mirzəyev Kestutis Yankauskası Azərbaycanın cəbhəyanı rayonlarına səfər etmək və ən yaxın zamanda BAMF-ın bu regiondakı fəaliyyəti ilə tanış olmaq üçün Tərtərə dəvət edib. Görüşün sonunda Kestutis Yankauskas Beynəlxalq Avrasiya Mətbuat Fondunda uğurla təcrübə keçmiş təcrübəçilərə sertifikatların təqdimolunması mərasimində iştirak edib. Müzakirələrdə həmçinin, Avropa Birliyinin Azərbaycandakı nümayəndəliyinin siyasi məsələlər üzrə əməkdaşı Austra Raysite-Daunkantiene də iştirak edib.


Bu kateqoriyadan olan mallar, yəni mühazirə yazmaq üçün yaxşı uyğun olan diktofonlar var, istənilən mühazirəni diktofona yazmalısınız, heç bir məlumatdan narahat olmamaq daha rahatdır. Bir qayda olaraq, bu səs yazıcı çox yüksək həssaslığa malikdir, belə ki, siz məsafədə söhbəti yaxşı yaza bilərsiniz, Siz mühazirəni yaxşı keyfiyyətdə yazmaq üçün müəllimlə birbaşa oturmağa ehtiyac yoxdur, siz diktofondan istifadə etmək lazımdır. Mən mühazirə yazmaq üçün istifadə olunan cihazdan istifadə etməyəcəyəm, istifadə edərkən də görünməzdir, belə ki, belə bir söz yazıcısını görünməz olaraq mühazirədə istifadə edə bilərsiniz, onlar demək olar ki, görünməzdir.\n10Batareya ömrü:4 saata qədər\n427-D professional səs yazıcı 8 gb telefon danışıqları, audio qeydləri yazmaq imkanı ilə\nIstifadə etmək asan* yüksək texnologiyalı və çox yönlü rəqəmsal mini səs yazıcı, əhəmiyyətli danışıqlar və ya hüquqşünaslarla görüşlər zamanı, turistlər ilə dünyanın hər hansı bir yerində mükəmməl işləməyə imkan verəcəkdir notariuslar. Hər kəs asanlıqla yükləyə və yükləyə bilər ki, inkişaf etmiş sistem mümkün qədər sadələşdirilmişdir.\nBatareya ömrü:40 saata qədər\nMaqnit qulaqlığı- bu, yalnız 2x3 mm ölçülü yaddaş nəzarətidir.bu, mobil siqnal alaraq və induksiya loop antenindən keçərək Sakit danışmağa imkan verir. Qidalanır casus qulaqlıq gücləndiricinin konnektoruna qoşulmuş Kronun adi batareyasından. Bu cihazın bir xüsusiyyəti onun super həssas mikrofonudur.\nSürətli yazmaq üçün 420-D 8GB professional stereo Recorder button səsyazma\nŞık p həcmi 9,8 GB peşəkar Recorder daxili yaddaşda saxlanılan faylları oynatmaq üçün quraşdırılmış MP3 pleyer və xarici hoparlörlə təchiz olunmuşdur. 140 saata qədər məlumatları SMA formatında saxlaya bilər. Daxili lityum batareya cihazın 8 saata qədər offline işləməsinə imkan verir. MP3 Player ilə ağıllı səs yazıcı rahat idarəetməyə malikdir və 15 m radiusda səsin keyfiyyətini azaldır.\nUSB sürücü ilə səs yazıcı\nSəs yazan-4 GB həcmində flash yaddaş 10 metr radiusda aydın səsin yazılmasını təmin edir. Yalnız USB portuna qoşulduqda deyil, 150 mah-da batareyadan asılı olmayaraq işləyə bilər, bu da 15 saat qeyd üçün kifayətdir. Bu funksiyalar sayəsində flash sürücü ilə səs yazıcı bir tip kimi istifadə edə bilərsiniz-yalnız kompüterinizə və ya masaya bağlı olaraq buraxın və ətrafında baş verənləri qeyd edin.\nBatareya ömrü:15 saata qədər


Hər gün 800 uşaq bu problemin qurbanı olur\n16:37 17 Yanvar 2020\n16:37 22.03.2017 (Yenilənib 19:51 22.03.2017) Qısa URL\nHər il 843 min insan çirkli su istifadəsi nəticəsində həyatlarını itirir\nBAKI, 22 mart — Sputnik. Birləşmiş Millətlər Təşkilatı (BMT) içməli suyun önəmini nəzərə alaraq, içilə bilən su qaynaqlarının qorunması məqsədi ilə 22 mart tarixini "Dünya su günü" elan edib. Sputnik Azərbaycan xəbər verir ki, 1993-cü ildən bu günə kimi 24 ildir bu gün "Dünya su günü" kimi qeyd edilir.\nBu gün dünyada su problemi nə vəziyyətdədir?\n1. Dünyada istifadə olunan suyun 80 faizi heç bir təmizləmə qurğularından keçirilməyərək təbiətə ötürülür;\n2. Dünya əhalisinin çoxu yararsız sudan istifadə edir və bu su da bir çox xəstəliklərin mənbəyidir. Hətta uşaqların bu sulardan istifadə etməsi onların iflic olması ilə nəticələnir;\n3. Ümumdünya Səhiyyə Təşkilatının hesabatına görə, hər il 843.000 insan çirkli su istifadəsi nəticəsində həyatlarını itirir;\n4. 2050-ci ilə qədər inkişaf etmiş ölkələrin şəhərlərinin 70 faizində su qıtlığı yaranacaq. Bu problemin həlli olaraq çirklənmiş suların xüsusi qurğular vasitəsi ilə təmizlənərək yenidən istifadəyə verilməsi göstərilir;\n5. UNİCEF-in məlumatına görə, hər gün 5 yaşına qədər 800 uşaq təmiz su istifadə edə bilmədiyi üçün dünyasını dəyişir.\nÜzü məhz belə su ilə yumaq lazımdır\n"Dünya su günü", dünya, su, Birləşmiş Millətlər Təşkilatı, əhali, BMT, uşaq\n15:09Baş infeksionist uşaqlarda müşahidə olunan xəstəliyin səbəbini açıqlayıb\n14:54Klublarımız futbolçulara milyonlarla maaş verib\n14:39Yollar bağlı olacaq: Yanvarın 20-də diqqətli olun\n14:25Calut Monastırının fəryadı: Xarabalığı andıran məbədin bərpaya ehtiyacı var\n14:10Siyahı hazırdır – Ölkədə mədəni hadisələr baş verəcək


“Filankəs son mənzilə getdi” ifadəsini demək olarmı? – Şeyx Muhəmməd bin Saleh əl-Useymin (Allah rəhmət etsin) | Sələf Xəbər\n3. 279 dəfə baxılıb\n📥Yüklə (1.9 mb)\nQiyamət günü “Axirət günü” adlandırılmışdır.\nAxirət – ölüm ilə diriləcək gün arasındakı bərzəx aləmi deyil. Bəzi insanların kimsə öləndə “Filankəs son mənzilə getdi!” sözündən bu yalnış məna anlaşılır. Halbuki bu ifadə, səhv ifadədir.\nSon mənzil qiyamət günündə ya cənnət, ya da cəhənnəmdir.


Günərzi qayğının məqsədləri nə olmalıdır\nGünərzi qayğı yoxsulluğun azaldılması siyasətinin tərkib hissəsinə aid edilə bilərmi yoxsa bu xüsusi təhsil siyasətinin tərkib hissəsidir\nƏmək qabiliyyəti olmayan və ya işləmək istəməyən valideyinlər\nUşağın günərzi qayğı yoxsa fasiləli qayğıdan bəhrələnməli olduğuna kim qərar verməlidir\nGünərzi qayğı xidmətləri göstərərkən dövlətin maliyyə xərcləri Cədvəl : Dövlət daimi yaşayış müəssisələri xərclərinin analizi 2\nGünərzi qayğı mərkəzinə alternativ xidmətlər mövcuddurmu\nGÜNƏRZİ QAYĞI XİDMƏT NÖVLƏRİ BEYNƏLXALQ SƏVİYYƏLİ BÜTÜN NORMA VƏ TƏLƏBLƏRƏ CAVAB VERƏN MİNİMUM QAYĞI STANDARTLARINA UYĞUN OLMALIDIR.\nSosial Siyasətin İnkişafı Mərkəzi\nUAFA tərəfindən əlilliyi olan uşaqların ailələri ilə bağlı aparılan araşdırma zamanı vurğulanan ümumi ehtiyaclardan biri də günərzi qayğı ilə bağlı idi. Bu ehtiyac ona görədir ki, valideyinlərin əlilliyi olan uşaqların qayğısına qala bilmək üçün köməyə ehtiyacları var; valideyinlər işləmək istəyirlər, lakin onların uşaqları ənənəvi ümumtəhsilə qəbul edilmir və nəticədə, evdə qalmalı olurlar; və uşaqların inkişaf etməsi üçün fərdi və qrup terapiyası proqramı ilə yanaşı digər uşaqlarla sosial ünsiyyətdə olmasına da ehtiyac var.\nBu təkliflər paketində mən günərzi qayğının nədən ibarət olduğunu və onun bu kontekstdəki mənasını, mümkün məqsədlərini, əlilliyi olan uşaqlar və onların ailələri üçün inkişaf etməkdə olan sosial sistemdə onun yerini açıqlayacağam. Eyni zamanda ƏƏSMN-nə qərarvermədə dəstək olmaq məqsədilə bir sıra təkliflər irəli sürəcəyəm.\nGünərzi Qayğı nədir: əlilliyi olan və olmayan uşaqlar üçün gün ərzində nəzarət və qayğı deməkdir. Körpələr və uşaqlar üçün bu, valideyinlərə işləmək imkan verən xidmət dövlət və qeyri-dövlət xidmət növüdür. Üç yaş və üç yaşından yuxarı uşaqlar isə dövlət və ya özəl uşaq bağçalarına qəbul edilir, və artıq məktəb yaşına çatan uşaqlar ənənəvi ümumtəhsil məktəblərində təhsil alırlar. Azərbaycanda inteqrasiya və inklüziya siyasəti hələ də sosial xidmətlərə tətbiq olunma prosesində olduğu üçün əlilliyi olan uşaqların ailələri üçün imkanlar daha məhduddur.\nUzun müddətdir ki, əlilliyi olan uşaqların ailələri üçün dövlət uşaq müəssisələri yeganə dövlət qayğısı növüdür, lakin, hazırki müəssisə qayğısı uşaqların inkişafını və onların hüquqlarını məhdudlaşdırır, habelə mövcud və müasir tələb və normalara zidd olduğu üçün, o cümlədən Azərbaycanın öz üzərinə götürdüyü beynəlxalq öhdəliklərdən və dövlətin siyasətindən irəli gələrək, ən vacibi isə uşaqların mənafeini üstün tutaraq yeni xidmətlərə ehtiyac vardır. Azərbaycanın Əlilliyi olan Şəxlərin Hüquqları haqqında BMT Konvensiyasına uyğun olaraq düzgün siyasət müəyyənləşdirməsi yönümündə bir sıra sualların cavablandırılmasına ehtiyac var.\nDövlət qurumları başqa uşaqlarla bərabər olaraq əlilliyi olan uşaqların da insan hüquqları və fundamental azadlıqlarını bütünlüklə təmin edən bütün mümkün addımları atmalıdır.\nƏlilliyi olmayan uşaqlarla inteqrasiyanın olmadığı günərzi qayğıda uşağın ehtiyacları daha yaxşı ödənilirmi?\nAyrıseçkilik qoymadan və bərabər imkanlar əsasında bu hüququn həyata keçirilməsində dövlət qurumları əlilliyi olan şəxslərin hər bir səviyyədə inklüziv təhsilini təmin edir ……\nBu maddənin tələblərinə cavab vermək üçün Təhsil Nazirliyi ilə ƏƏSMN arasında məlumatlandırma mövcuddurmu?\nİcmada və cəmiyyətin bütün sahələrində iştirakı və inklüziyanı dəstəkləmə könüllüdür və kənd yerləri də daxil olmaqla, icmalara yaxın olmalıdır ki, əlilliyi olan şəxslərə əlçatan olsun.\nCəmiyyətdən təcrid olunma baxımından günərzi qayğı ilə müəssisələşmə arasındakı fərq nədir?\nGünərzi qayğının məqsədləri nə olmalıdır?\nƏlilliyi olan uşaqlara öz həmyaşıdları ilə eyni sosial mühitdə böyüməyə imkan yaratmaq\nDe-institutalizasiya prosesinə və alternativ xidmətlərin inkişafına dəstək vermək\nƏllilliyi olan uşaqların valideyinlərinin də təhsillə təmin olunan əlilliyi olmayan uşaqların valideyinlərinə göstərilən dövlət dəstəyi ilə təmin olunması\nGünərzi qayğı yoxsulluğun azaldılması siyasətinin tərkib hissəsinə aid edilə bilərmi yoxsa bu xüsusi təhsil siyasətinin tərkib hissəsidir?\nSəciyyəvi olaraq günərzi qayğı xüsusi ehtiyacları olması səbəbindən ənənəvi təhsilə cəlb oluna bilməyən əlilliyi olan uşaqlar üçün təhsil imkanları yaratdığı üçün erkən uşaqlıq inkişafının və ya xüsusi təhsil siyasətinin bir hissəsi sayılır.\nFikrimcə, yoxulluğun azaldılması siyasətinin bir hissəsi kimi günərzi qayğı işsiz olan valideyinlərin iş axtarışı ilə əlaqəlidır. Bu isə o deməkdir ki, dövlət təfərindən maliyyələşən günərzi qayğı valideyinlərdən birinin və ya hər ikisinin iş vəziyyətinə şərtləndirilməlidir. UAFA-nın günərzi qayğı pilot layihəsində (GQM) bu xidmətdən istifadə edən 10 ailədən 2-si iş axtarışına davam etməkdə idi. İki ana uşağını GQM-nə yerləşdirərkən artıq işləyirdi; onlardan birinin yoldaşı əlillik səbəbindən iş qabiliyyətindən məhrum idi və ailələrdən heç biri Ünvanlı Sosial Yardım almırdı.\nValideyinlərdən biri və ya hər ikisi əmək qabiliyyətli deyillərsə və bu səbəbdən müavinat alırsa, uşağın öz potensialına çatmasında valideyinlərə dəstək vermək dövlətin məsuliyyətindədir. Bu halda günərzi qayğı işsizliklə əlaqələndirilməməlidir.\nƏgər ailənin işləmədən özünü təmin etməyə vəsaiti varsa, bu halda fasiləli günərzi qayğını məqsədəuyğun hesab edirəm – məs. əsas qayğı çəkənə dincəlmək üçün həftədə bir neçə saat vaxt verilmiş olardı. Valideynin uşağının uyğun terapiya və/ya xüsusi təhsil1 aldığına əmin olması üçün icma əsaslı reabilitasiyaya da çıxışı olmalıdır.\nUşağın günərzi qayğı yoxsa fasiləli qayğıdan bəhrələnməli olduğuna kim qərar verməlidir?\nYoxsulluq və əlillik səbəbindən yaranmış ailə problemlər mürəkkəb xarakter daşıdığı üçün alternativ xidmətlərə istiqamətləndirəcək ən uyğun şəxs əlilliyi olan uşaqlarla və onların ailələri ilə işləmək üçün təlimləndirilmiş sosial işçidir. Onlar uşaq və onun ailəsinin inamını qazanmış, onların vəziyyətindən xəbərdar olan və yerli qurumlardan maliyyə yardımlarına aid məlumat ala biləcək şəxslərdirlər. Bu proses hər bir fərdi halın idarəolunması prosedurlarına əməl olunmaqla bütünlüklə sənədləşdirilməlidir.\nGünərzi qayğı xidmətləri göstərərkən dövlətin maliyyə xərcləri?\nCədvəl : Dövlət daimi yaşayış müəssisələri xərclərinin analizi2\nHər uşağa xərc (AZN)\nUşaq evi (Səhiyyə Nazirliyi) – mərkəzi büdcə\nUşaq evi (Səhiyyə Nazirliyi) –\nAğır əlilliyi olan uşaqlar üçün müəssisələr (ƏƏSMN)\nCədvəl : UAFA tərəfindən göstərilən alternativ xidmətlərin xərclər analizi\nİcma Əsaslı Reabilitasiya Mərkəzi (İƏRM)\nGünərzi Qayğı Mərkəzi3\nAydındır ki, alternativ xidmətin xərcləri müəssisə qayğısı xərclərindən daha effektivdir və həm də uşağın ailədə qalmasını və evə daha yaxın yerləşən reabilitasiya xitmətlərinə sahib olmasını təmin edir.\nHər halda, günərzi qayğı xidmətinin həyata keçirilməsi üçün real xərcləri əldə etmək üçün bir sıra əlavə suallar da cavablandırılmalıdır:\nGünərzi qayğı üçün yeni bina/yer tikiləcəkmi? Tikiləcək və mövcud (müəssisələr, uşaq bağçaları, məktəblər) bina/yer arasındakı fərqlər hansılardır?\nƏgər fərqlər olacaqsa, meyara uyğun olaraq bütün əlilliyi olan uşaqlara bərabər təminat necə qarşılanacaq?\nƏgər günərzi qayğı mərkəzləri böyük və kiçik şəhərlərdə tikiləcəksə, kəndlərdə yaşayan yoxsul ailələr bu mərkəzlərdən necə istifadə edəcəklər? Uşaqların iştirakını təmin etmək üçün nəqliyyat təmin olunacaqmı?\nƏlilliyi olan uşaqlara günərzi qayğı xidmətləri göstərmək üçün yerli təhsil təsisatlarından hansı istifadə imkanları mövcuddur?\nGünərzi qayğı mərkəzinə alternativ xidmətlər mövcuddurmu?\nÖz evində xidmət göstərən dayə – xidmət göstərənin evində göstərilən ödənişli xidmət\nGünərzi Qayğı Mərkəzinin təlimləndirilmiş və ödənişli əsasda xidmət göstərən işçisi tərəfindən evlərdə xidmət, xüsusilə kənd yerlərinə uyğundur.\nQohumlar, dostlar, qonşular tərəfindən göstərilən qayğı – ödənişsiz könüllü dəstək\nYaşayış evlərindən birində yerləşən dövlət tərəfindən maliyyələşən İcma əsaslı günərzi qayğı mərkəzi – günərzi qaygı mərkəzinə getmək üçün nəqliyyat xərcinin baha olduğu kənd yerlərində `qonşuluqda` yerləşən mərkəzlər\nTəkliflər Paketini hazırladı:\nAzərbaycana Birgə Yardım təşkilatı\n1 Məs. Günərzi qayğı Ünvanlı Sosial Müavinatlar sistemi ilə əlaqələndirilə bilər.\n2 Əlillik klasifikasiyası sistemi köhnəldiyindən əlilliyi olan uşaqlar üçün müasir sosial siyasəti hazırki `təhsilə yararlı `, `təhsilə yararsız` və s. fikirlərinə uyğunlaşdırmaq çətindir, çünki müasir sosial siyasət erkən müdaxilə, inklüziv təhsil və ömür boyunca təhsilə əsaslanıb.\n23 Larter D., (Comparative Analysis of Costs for Residential Child Care Institutions vs. Alternative Services, UNICEF: 2010)\n34 Bu yalnız işçi heyətin, reabilitasiya materiallarının və gündəlik qidalanma xərclərini əhatə edir..


Ölüm-dirim savaşı: “Türkiyə təhrik edilir” – Bölgədə QORXUNC GƏLİŞMƏ | Busaat.az – Bu saata olan xəbərlər\n02 Sen 2020 - 14:45 810\nÖlüm-dirim savaşı: “Türkiyə təhrik edilir” – Bölgədə QORXUNC GƏLİŞMƏ\nMeyisti adasına hərbi qüvvə göndərən Yunanıstanla Türkiyə arasında gərginlik davam edir. Hərbi mütəxəssislər Egey dənizindəki adaları hərbiləşdirən Afinanın Ankaranı savaşa təhrik etdiyini bildirirlər.\nBusaat.az xəbər verir ki, türk mediası yunan hökumətinin Egey dənizindəki bəzi adalarda və Meyistidəki status-kvonu öz lehinə dəyişdirməyə cəhd etdiyini yazır.\nMütəxəssislər hesab edirlər ki, Yunanıstanın Lozanna (1923) və Paris (1947) müqavilələrindəki üstünlükləri Türkiyəni yaxınlığındakı adaları itirmək riski ilə üz-üzə qoya bilər. Lakin hərbi mütəxəssislər Yunanıstanın Antalyadan 2 mil məsafədə yerləşən Meyisti və Ayvalıkdan 5 mil məsafədəki Saqqız adalarını türk ordusundan müdafiə edə bilməyəcəyini də iddia edirlər.\nProfessor Mustafa Sıtkı Bilgin Türkiyə yaxınlığındakı adaların hərbiləşdirilməsinin Lozanna və Paris anlaşmalarına uyğun gəlmədiyini söyləyib: “Bu adalarda hərbi qüvvə saxlanıla bilməz. Əlbəttə, Türkiyənin Yunanıstanın təhrikedici addımlarına qarşı hərbi və diplomatik seçimləri var. Bu məsələni BMT, beynəlxalq məhkəmə və NATO-da müzakirə edə, eyni zamanda Yunanıstana ultimatum verilə bilər”.\nProfessor Türkiyənin Yunanıstanın həmlələrinə qarşı strateji müdafiə mövqeyində dayandığını bildirib.


Koalalar tənbəl hesab edilsə də ağaclar üzərində sürətlə hərəkət edə bilər hətta bir budaqdan digərinə bir metr məsafədə tullana bilərlər. Dişi koala iki ildə bir bala dünyaya gətirər və onu kenquru kimi kisəsində gəzdirər. Bala ilk aylarda anasının kisəsindən çıxmaz və daha sonra 1 yaşına qədər anasının kürəyində yaşayar. Təbii ki, anası da yenə evkalipt ağacının üzərindədir. Koalaların bu ağacın üzərində yaşamalarının səbəbi, onun yarpaqlarını yeyərək qidalanmalarıdır. Onsuz da, buna görədir ki, koalalara ancaq tək bir qitədə, evkalipt ağacının geniş şəkildə yayıldığı Avstraliya qitəsində rast gəlirik.


“Mən hamı üçün maraqlıyam”\n17 İyun 2014 19:02\nHindistan səfərinə hazırlaşan rəqqasə Oksana Rəsulova xoreoqraf Fərhad Vəliyevin onun haqqında dediklərinə cavab olaraq sərt şəkildə o insanı tanımadığını vurğulayıb:\n“Bəzi insanlar çox sağ olsunlar ki, mənim adımı tez-tez hallandırırlar. Bu o deməkdir ki, mən varam və onlar üçün maraqlıyam. Mən o insanı tanımıram. Onun fikirləri mənim üçün önəmli deyil. Buna görə də bu haqda fikir yürütmək istəmirəm. O insanı da tanımadığıma görə ona cavab verməyəcəm”.\nYeni layihə ilə sevənlərinin qarşısına çıxacağını deyən sənətçi Hindistana da bu məqsədlə getdiyini söyləyib: “Öncədən nəsə demək istəmirəm. Çünki qabaqcadan danışmaq mənə düşmür. İnşallah ayın 24-dən sonra hər şeyi açıqlayacam”.\nQeyd edək ki, xoreoqraf Fərhad Vəliyev Oksana haqda bu fikirləri söyləmişdi:\n“Oksana Rəsulova toya gedir, səhnəyə çıxmır ki. O, səhnə rəqqasəsi deyil. O, toylarda, məclislərdə oynayır. Konkret proqramı yoxdur. Hind rəqslərini oynamağı bacarır. Özünə görə də oynayır. Özünü göstərsin. Biz də görək ki, hansı dünya xalq və Azərbaycan milli rəqslərini oynayır. Ya da ki, Qafqaz xalqlarının rəqslərini göstərsin”.


Ana səhifə » Müəlliflər\t» “Milli şura” yeni təxribatlara hazırlaşır\nXarici maraq qruplarından maliyyələşən və konkret güclərin korporativ maraqlarının təmin olunması missiyasına xidmət edən radikal müxalifətin nümayiş etdirdiyi anti-azərbaycançı fəaliyyət bəhs olunan qüvvələrin, o cümlədən, autsayderlər toplusu olan qondarma qurumların nəyə qadir olduğunu və kimlərə xidmət etdiyini aşkar surətdə əks etdirir. Dolayısıyla, xalqın etimadını heç cür qazana bilməyən və fəaliyyətini qərəzli xarici dairələrin dağıdıcı maraqlarının təmin olunması missiyası üzərində quran radikal müxalifət son zamanlar Azərbaycanda xaos yaratmaq, təkmil struktur elementlərinə malik olan və möhkəm əsaslara söykənən siyasi sistemin sabitliyini sarsıtmaq üçün ən müxtəlif metodlara istinad edir və ölkədə antaqonist proseslərin əsasını qoymağa çalışır. Verdiyi bəyanatlarla insanları və ictimai şüuru manipulyasiyaya məruz qoymağa çalışan radikallar ümummilli mənafeyi, milli təhlükəsizliyi özlərinin və onları “himayə edən” mərkəzlərin maraqlarına qurban vermək üçün xüsusi canfəşanlıq edirlər.\nOnu da qeyd etmək lazımdır ki, radikal düşərgə təmsilçilərinin birləşdiyi qondarma “Milli şura” prezident seçkilərindən sonra üzləşdiyi fiaskonu ört-basdır etmək üçün “yeni” taktika kəşf edib. Bu, onların başlıca “siyasi texnologiyası” olan mitinq, yaxud piket keçirməkdir. Həmçinin, bununla yanaşı, qondarma qurumun autsayderləri mitinq məsələsi ətrafında spekulyasiya etməyə çalışırlar. Belə ki, radikal müxalifətin media qurumlarından birinin xəbərinə görə, “Milli şura”nın yaydığı məlumatda iddia edilir ki, bu qurum oktyabrın 20-də aksiya keçirmək üçün BŞİH-ə müraciət edib. BŞİH-dən isə bildirilib ki, “Milli şura”dan belə bir müraciət daxil olmayıb. “Milli şura” müraciətin mətnini yayıb və qərarın C.Həsənov Avropadan qayıtdıqdan sonra qəbul olunacağını bəyan edib.\nMüxalifət indi də “siçan-pişik” oyununa başlayıb. Bunlar həmişə BŞİH-ə rəsmi şəkildə müraciət edirdilər, yeri gəlsə, danışıqlar aparırdılar. İndi də guya müraciəti poçt vasitəsilə yollayıblar və əllərində qəbzləri də var. Bəlli deyil ki, haraya nə göndəriblər. Qəti əminlik var ki, “Milli şura”nın BŞİH-ə heç bir müraciəti olmayıb. Sadəcə bu haldan istifadə edib hakimiyyətə qarşı növbəti qara piar kampaniyasına start vermək istəyirlər.\nBunlar oktyabrın 20-nə necə mitinq təyin ediblər ki, başçıları Cəmil Həsənovun Avropadan Azərbaycana nə vaxt dönəcəyini bilmirlər. Axı özlərinin yaydıqları müraciət mətnində də göstərilir ki, C.Həsənovun seçkilərin nəticələri ilə əlaqədar seçicilərlə görüşü keçiriləcəkdir. Cəmil Həsənov bildirib ki, əgər sözügedən stadionda mitinqin keçirilməsinə icazə verilməsə, “Milli şura” mitinqi şəhərin mərkəzindəki Fəvvarələr meydanında keçirəcək.\nSeçkilər vaxtı C.Həsənovun amerikalı siyasi məsləhətçisi ona tövsiyə etmişdi ki, teledebatlarda, müsahibələrdə, mitinqlərdə hədəfi bir nöqtəyə vursun və birbaşa dövlət başçısını hədəfə götürsün. Onlar belə düşünürdülər ki, C.Həsənovun ünvanlı çıxışları bir tərəfdən onun haqqında cəsarətli siyasətçi obrazının yaranmasına səbəb olacaq, digər tərəfdən isə cəmiyyətdə dövlət başçısına olan yüksək münasibəti dəyişəcək. Amma göründüyü kimi, C.Həsənovun təhqiramiz ritorikası heç bir effekt vermədi. İndi də həmin şəxslər bunlara məsləhət verir ki, mitinqlərin keçirilməməsi müxalif elektoratda ruh düşgünlüyünə, dərin məyusluğa, depressiyaya səbəb olacaq. Bunun nəticəsi kimi seçicilərin “Milli şura” başçılarına inamı itəcək, insanlar onlardan üz döndərəcək. Bu hal sonrakı mərhələdə “Milli şura”da günahkar axtarışına səbəb olacaq, qarşılıqlı ittihamlara ziddiyyətlərin dərinləşməsinə və nəticə etibarilə, “Milli şura”nın dağılmasına gətirib çıxaracaq. Bunun baş verməməsi üçün “Milli şura” mitinqləri dayandırmamalı, əgər bunu bacarmırsa, gücü çatmırsa, adam toplaya bilmirsə, mitinq görüntüsü yaratmalı və qarşıdurmaya getməlidir.\nCəmil Həsənovun lazım gələrsə, “Milli şura”nın şəhərin mərkəzində də icazəsiz aksiya keçirəcəyini bildirməsi başdan-ayağa təxribat məqsədi daşıyır. O, radikal müxalifətçiləri qanunazidd əməllərə təhrik edir və ictimai asayişi təmin edəcək hüquq-mühafizə orqanlarının əməkdaşları ilə qarşıdurma yaratmağa meyilli olduğunu göstərir. Görünür, bu da C.Həsənovun amerikalı məsləhətçisinin növbəti tövsiyəsidir.\nBəlli olduğu kimi, seçki ərəfəsində “Milli şura”nın namizədi olan C.Həsənovun seçicilərlə görüşlərinə tam şərait yaradıldı. Hətta seçkidən sonra “Milli şura”nın seçkilərin nəticələrinə etiraz aksiyasına heç bir maneə törədilmədi. İndi bunlar hər bazar gününü mitinq gününə çevirmək istəyirlər. Məqsədlər də müxtəlifdir. Birincisi, aksiyalar olmasa “Milli şura” dağılacaq. Çünki bu qurum mövcudluğunu saxlamaq üçün fəaliyyət göstərməlidir. Normal fəaliyyət göstərmək üçün qabiliyyəti, potensialı çatmadığına görə ən asan yolu seçib. İkincisi, bu qədər mitinq keçirildi, amma heç kim xəsarət almadı. Son mitinqdə də qarşıdurma cəhdi alınmadı. İndi “Milli şura”nın əsas məqsədi qarşıdurma yaradaraq hakimiyyətin guya sərbəst toplaşmaq azadlığını məhdudlaşdırdığı görüntüsü yaratmaq, öz himayədarlarına danışmaq üçün bəhanə verməkdir.\nQeyd etmək lazımdır ki, radikal müxalifətin bu cür “fəaliyyət”i bir daha onların siyasi texnologiyalar nöqteyi-nəzərindən tükənmələrinə dəlalət edir. Sirr deyil ki, geniş sosial bazaya, reytinqə malik olan, siyasi palitrada rasional fəaliyyət mexanizmi ilə təmsil olunan subyektlər innovativ fəaliyyət ortaya qoyur, təmsil etdiyi elektoratın maraqlarının təmin olunması yönündə əhəmiyyətli nailiyyətlər əldə edir və nəticə etibarilə vətəndaşların önəmli dərəcədə dəstəyini qazanır. Amma radikal müxalifət siyasi palitrada rasional surətdə təmsil olunmadığından, özünün fəaliyyətini xarici qüvvələrin transmilli maraqları üzərində qurduğundan vətəndaşların etinasızlığı ilə qarşılanır. Başqa sözlə, radikal müxalifət çox ciddi sosial baza problemi yaşayır. Nəticədə isə, bəhs olunan qüvvələr siyasi fiasko nümunəsinə çevrilir və bu cür səriştəsiz, antimilli fəaliyyətlə çıxış edir.